Παρλάπιπας: Περίεργα: Αντικατάσταση ασφάλτου με πέτρα στην οδό Ελένης Ζωγράφου, στο Νοσοκομείο “Άγιος Δημήτριος” (ΒΙΝΤΕΟ-ΦΩΤΟ)\nΟ συγκεκριμένος δρόμος είναι ο μοναδικός που οδηγεί στο Γενικό Νοσοκομείο Θεσσαλονίκης “Άγιος Δημήτριος” και κάποιοι “υπεύθυνοι” του Δήμου Θεσσαλονίκης σκέφτηκαν να αντικαταστήσουν την άσφαλτο με πέτρα δημιουργώντας ένα πλακόστρωτο, ουσιαστικά ένα καλντερίμι.\nΔηλαδή ο αρχιτέκτονας του δήμου δεν σκέφτηκε ότι από εκεί καθημερινά ανεβαίνουν ασθενοφόρα; Δεν γνωρίζει ότι τα ασθενοφόρα πολλές φορές μεταφέρουν ασθενείς με κακώσεις και αιμορραγίες και πρέπει να παραμένουν σταθεροί χωρίς να υπάρχουν αναταράξεις ;\nΚάναμε βέβαια και δοκιμή όπως βλέπετε με μοτοσυκλέτα να κατεβαίνει την οδό Ελένη Ζωγράφου και όπως βλέπετε η μηχανή τραντάζεται ολόκληρη.\nΑνακοίνωση του Σωματείου εργαζομένων του Νοσοκομείου Άγιος Δημήτριος:\n“Πολύ κουβέντα έγινε για την ανάπλαση της οδού Ελένη Ζωγράφου, που εξυπηρετεί το Γ.Ν.Θ. Άγιος Δημήτριος. Λόγω της ιστορικότητας των κτιρίων και της περιοχής (κάστρα) η ανάπλαση αύτη κάθε αύτη είναι σαν εικαστική παρέμβαση στο εν γένει τοπίο, εξαιρετική. Όμως ένας τέτοιος δρόμος (καλντερίμι) όπου είναι υποχρεωμένα τα ασθενοφόρα και όχι μόνο να τον χρησιμοποιούν κάθε μέρα, είναι επίπονος για ασθενείς που μεταφέρονται με κακώσεις, αιμορραγίες ή οποιαδήποτε άλλη πάθηση. Επιπροσθέτως η αλλαγή του πεζοδρομίου εγκυμονεί κινδύνους στους πεζούς και στους ηλικιωμένους που χρειάζεται να αλλάξουν πλευρά και να περάσουν απέναντι. Παράλληλα η κατασκευαστική αυτή επιλογή του δρόμου είναι αδιαπέραστη από ηλεκτρικά αμαξίδια ΑΜΕΑ. Μετά από επικοινωνία μας να μιλήσουμε με τον υπεύθυνο του Δήμου ( και πάνω από 30 παραπομπές τηλεφωνικές), καταφέραμε να μιλήσουμε με τον αρχιτέκτονα του έργου ο οποίος μας διαβεβαίωσε ότι όλα έχουν προβλεφθεί και μελετηθεί. Εμείς ως Εργασιακό Σωματείο έχουμε πρόταση για τα ασθενοφόρα και θα την καταθέσουμε όταν μας ζητηθεί.”\nΒίντεο-Φώτο: “Τίτος Φωτογράφος”


Τις κινήσεις μας και τα μάτια μας! | kontranews.gr\nΤις κινήσεις μας και τα μάτια μας! -\nΤις κινήσεις μας και τα μάτια μας!\n31/08/2020 - 13:39 -\nSubmitted by on 31/08/2020 - 13:39\nΕίναι πολλοί που διαμαρτύρονται για την «υπερπληροφόρηση» αναφορικά με τον κορωνοϊό. «Μας πρήξατε», είναι, σε απλά ελληνικά, η μόνιμη επωδός πολλών, που έχουν βαρεθεί να βλέπουν να κάνουμε συνεντεύξεις με γιατρούς και ειδικούς επιδημιολόγους ή να αφιερώνουμε πολλά λεπτά τηλεοπτικού και ραδιοφωνικού χρόνου, αλλά και πολύ χώρο σε εφημερίδες και ιστοσελίδες, αναφορικά με όσα λέει ή (δεν) κάνει η κυβέρνηση, με όσα λένε και για όσα προειδοποιούν οι ειδικοί.\nΗ αλήθεια είναι ότι για περίπου 3 μήνες οι ειδήσεις και οι εκπομπές ήταν σχεδόν μονοθεματικές -και θα είχαν παραμείνει έτσι, αν η Ελλάδα βρισκόταν σε μία κανονική γειτονιά με έναν φιλικό γείτονα και όχι με την Τουρκία του Ερντογάν.\nΚι όμως, ειδικά εκτός Αθηνών -αλλά όχι μόνο…- φαίνεται ότι η «υπερπληροφόρηση» περί τον κορωνοϊό δεν έχει φέρει τα επιθυμητά αποτελέσματα. Αντιθέτως, πολλοί εξ ημών δεν έχουμε καταλάβει ακριβώς τί πρέπει να κάνουμε ή οι συνήθειές μας υπερνικούν την λογική μας. Μερικές εικόνες που συνέλεξε ο υποφαινόμενος από τις διακοπές του, τον έπεισαν για του λόγου το ασφαλές:\n-Πολίτης τελειώνει την συναλλαγή του στο ΑΤΜ τράπεζας και αφού βάζει την κάρτα του στο πορτοφόλι του, τρίβει τα μάτια του. Αγνοώντας τις προειδοποιήσεις ότι ο ιός μπορεί να επιζήσει σε επιφάνειες και ρισκάροντας να μεταφέρει στα μάτια του -άρα, και στον οργανισμό του- τον ιό (ή οποιονδήποτε άλλον ιό…) που μπορεί να βρεθεί στα πλήκτρα ενός κοινόχρηστου τραπεζικού μηχανήματος.\n-Πολίτες πιάνουν την κουπαστή της σκάλας -χωρίς να έχουν πρόβλημα αστάθειας…- αδιαφορώντας για το ότι πρόκειται επίσης για κοινόχρηστη επιφάνεια.\n-Ηλικιωμένος πελάτης σε σούπερ μάρκετ φοράει κανονικά μεν τη μάσκα του, αλλά όταν έρχεται η ώρα να πληρώσει στο ταμείο και να φύγει, την κατεβάζει προκειμένου να… σαλιώσει το δάχτυλό του για να «ανοίξει» η πλαστική σακούλα που ήθελε να βάλει τα ψώνια του.\nΤα παραπάνω είναι μερικά μόνο παραδείγματα κινήσεων που, ενώ ως πέρυσι το πολύ-πολύ να μας μετέδιδαν τον ιό της γρίπης ή, άντε μια γαστρεντερίτιδα, φέτος μπορεί να καταστούν μοιραίες καθιστώντας μας ασθενείς -ή φορείς- του κορωνοϊού. Γι’ αυτό και δεν επιτρέπεται πια καμία ανεμελιά ή αφηρημάδα. Δυστυχώς επιβάλλεται να περνάμε κάθε κίνησή μας από το κόσκινο των οδηγών των ειδικών. Και αν το κάνουμε θα εκπλαγούμε όταν διαπιστώσουμε πόσο συχνά κινδυνεύουμε να κολλήσουμε, ακόμη κι αν φοράμε μάσκα ή κρατάμε αποστάσεις.


Άλλος για το δισεκατομμύριο!\nΝα μην ανησυχεί ο «ελληνικός λαός», μέχρι το Πάσχα – ή, μάλλον, «πριν από το Πάσχα» – η χώρα μας θα έχει εισπράξει 1,2 δισ. ευρώ. Τη σχετική ενημέρωση παρέχει στον «λαό» (του) ο ίδιος ο υπουργός Επικρατείας κ. Αλ. Φλαμπουράρης με σχετικό δελτίο Τύπου που εξέδωσε, μέσω του οποίου γίνεται γνωστό ότι πριν από το Πάσχα «θα έχει ολοκληρωθεί η επένδυση» που αφορά την παραχώρηση των 14 περιφερειακών αεροδρομίων.\nΑπό το δισεκατομμύριο που «θα εισπράξει» η χώρα μας, κάτι περισσότερο από τα μισά (688 εκατομμύρια ευρώ) προέρχονται από την κοινοπραξία των πέντε τραπεζών που ανέλαβαν τη χρηματοδότηση της Fraport Greece (σ.σ.: ούτε καν Hellas. Στη Γραικία βρισκόμαστε άλλωστε, όχι στην Ελλάδα). Όπως και στο παρελθόν έχουμε αναφέρει, μεταξύ των πέντε τραπεζών και η ελληνική (;) Alpha Bank, που συμμετέχει στο δάνειο με 284,7 εκατομμύρια ευρώ. Οι άλλες τέσσερις είναι η Παρευξείνια Τράπεζα Εμπορίου και Ανάπτυξης – BSTDB με έδρα τη Θεσσαλονίκη (62,5 εκατομμύρια ευρώ η συμμετοχή της), η Ευρωπαϊκή Τράπεζα Ανασυγκρότησης και Ανάπτυξης – ΕBRD (186,7 εκατομμύρια ευρώ), η Ευρωπαϊκή Τράπεζα Επενδύσεων – ΕΙB (280,4 εκατομμύρια ευρώ) και το International Finance Corporation, βραχίονας του ομίλου της Παγκόσμιας Τράπεζας (154,1 εκατομμύρια ευρώ). Αν το άθροισμα σας βγάζει 300 και κάτι εκατομμύρια περισσότερα από τα προαναφερθέντα 688 εκατομμύρια ευρώ, είναι επειδή το ύψος του δανείου φτάνει το ένα δισεκατομμύριο. Απλώς τα υπόλοιπα αφορούν τις «επενδύσεις» που θα κάνει η Fraport Greece στα 14 αεροδρόμια.\nΜπερδευτήκατε με τους αριθμούς; Κακώς, τα πράγματα είναι απλά. Από τα 1,2 δισ. ευρώ που θα εισπράξει η χώρα μας, περίπου το ένα τέταρτο βγαίνει... από την ίδια τη χώρα μας (σ.σ.: τη δυο φορές κεφαλαιοποιημένη με χρήματα των δανείων των μνημονίων Alpha Bank). Για να μη σχολιάσουμε εδώ το πόσο... άσχετες με τη χώρα μας είναι οι άλλες τέσσερις τράπεζες που χρηματοδοτούν την (κοινοπραξία της Fraport AG και του ομίλου Κοπελούζου) Fraport Greece. Αυτές είναι «επενδύσεις»! Έτσι «εισπράττονται» τα δισεκατομμύρια!\nΓιατί στον πληθυντικό και όχι στον ενικό; Μα... επειδή, σύμφωνα με σημερινές δηλώσεις «κυβερνητικών αξιωματούχων» στο Reuters, «προς τα τέλη της εβδομάδας αναμένεται να ανοίξουν οι οικονομικές προσφορές» για τον ΟΛΘ! Όπως ανέφερε ο ένας «αξιωματούχος», η ανακήρυξη του νικητή μπορεί να γίνει στα μέσα Μαΐου. Κι άλλα χρήματα περιμένουν να τα «εισπράξει» η χώρα μας! Αναμείνατε απλώς τη νέα ανακοίνωση Φλαμπουράρη!\nΚλείνοντας, προσέξτε κι αυτό. «H λογιστική αντιμετώπιση των πραγμάτων δεν βοηθάει σε τίποτα. Κάτι τέτοιο θα ήταν καταστροφικό για την οικονομική κατάσταση της χώρας, καθώς θα έπληττε τη φορολογική, καταναλωτική και επιχειρηματική εμπιστοσύνη». Η δήλωση δεν είναι δική μας. Σε ανώτερο «αξιωματούχο» της ευρωζώνης ανήκει, είναι σημερινή και αφορά την πορεία διαπραγμάτευσης, αξιολόγησης κ.λπ. Γίνεται ακόμη πιο σαφής ο όλος παραλογισμός; Ή το ξεπούλημα αεροδρομίων, λιμανιών και λοιπών περιουσιακών στοιχείων της χώρας δεν πρέπει να εκληφθεί ως «λογιστική αντιμετώπιση των πραγμάτων»;\nTags: ΠΩΛΗΣΗ,\tΜΝΗΜΟΝΙΟ,\tΑΞΙΟΛΟΓΗΣΗ,\tFRAPORT,\tΑΕΡΟΔΡΟΜΙΑ,\tΑΛΕΚΟΣ ΦΛΑΜΠΟΥΡΑΡΗΣ,\tΟΛΘ,\tALPHA BANK\nΠουλήστε και τη μάνα σας (αν βρεθεί πλειοδότης!)\t- 24/04/2017\n«Ευρωπαϊκή κανονικότητα» και Γιάννης Δραγασάκης\t- 27/03/2017


Πρόβλημα με *.wmv αρχεία σε DVD player [Αρχείο] - GTVS\nGTVS > Τεχνολογία > Τεχνικά Προβλήματα/Θέματα > Standalone DVD Players > Πρόβλημα με *.wmv αρχεία σε DVD player\nΔείτε τη Πλήρη Έκδοση : Πρόβλημα με *.wmv αρχεία σε DVD player\n19 Σεπτεμβρίου 2007, 12:33\nΕχω ένα DVD LG286 το οποίο αρχικά έπαιζε αρχεία *.wmv ενω πλεον δεν τα αναγνωρίζει (βγάζει και μήνυμα "Err" ).Εχει κανείς καποια ιδέα?\np.s.To DVD εχει ενδειξη "Windows Media",αυτο υποθέτω αναφέρεται και στα *.wma και στα *.wmv ?\n(Στο ίδιο δισκάκι(rewritable) εγραψα για δοκιμη κάποια *.wma τα οποια τα βλέπει κανονικά.)\n19 Σεπτεμβρίου 2007, 12:38\nμπορεί να έχει πρόβλημα το δισκάκι ή το αρχείο που πας να δεις.\nΑν έχεις κάποιο παλιό δισκάκι που να ήξερες ότι παίζει και το είχες δει στο DVD σου τότε δοκίμασε το.\nΑν δουλεύει πάει να πει ότι έχει πρόβλημα το αρχειο που πας να δεις.\nΕάν δεν παίζει τότε μάλλον τα έφτυσε ο DVD player\n19 Σεπτεμβρίου 2007, 13:21\nΔοκίμασε με διάφορα βίντεο που έχεις σε μορφή wmv για να δεις αν είναι γενικό το φαινόμενο ή μεμονωμένο. Όπως λέει και ο great ίσως να έχει πρόβλημα το δισκάκι, φαινόμενο αρκετά συχνό, ή να φταίει το συγκεκριμένο αρχείο.\n19 Σεπτεμβρίου 2007, 13:47\nΜε ματια που εριξα παντως δεν λεει οτι μπορει να αναπαραγει wmv.\nAναπαραγωγή CD-R/-RW, DVD-R/+RW, DVD-R/-RW (Video Mode/VR Mode), Audio CD, SVCD, VCD, MP3, JPEG, WMA\nΣιγουρα εχεις ξαναδει wmv?\n19 Σεπτεμβρίου 2007, 15:52\nΔεν ημουν εγω ακριβης,σορυ. Δεν τα επαιζε γενικά.Μιλαω για 1-2 φορες (τις πρωτες που δοκιμασα τα *.wmv)και απο τοτε τιποτα.\nΑυτες πάντως σιγουρα(και ηταν τα ιδια αρχεια που δοκιμασα τωρα).\nΓια τον τυπο αρχειων εχεις δικιο ,το ειδα και στο manual.\n19 Σεπτεμβρίου 2007, 18:00\nΑν κατάλαβα καλά, λες ότι γενικά δεν υποστηρίζει τέτοιου είδους αρχεία αλλά παρ' όλα αυτά εσύ δοκίμασες και τότε έπαιξε, έτσι; Αν είναι έτσι, τότε θα σου έλεγα ότι είσαι τυχερός που σου έπαιξε τα συγκεκριμένα αρχεία έστω και μία φορά!:grin:\nΜήπως έτυχε εκείνη τη στιγμή να τα παίξει, αλλά πάλι δεν μπορώ να το καταλάβω. Απ' τη στιγμή που ένα dvd δεν υποστηρίζει κάποια αρχεία, δεν υπάρχει περίπτωση να τα παίξει ούτε μία στις 1000 (στη δική σου περίπτωση ούτε 2 στις 1000!!).\nΜήπως τελικά δεν ήταν ακριβώς wmv την πρώτη φορά γι' αυτό και στα έπαιξε και τώρα που δοκίμασες, μάλλον, κανονικά wmv αρχεία να μην σου τα παίζει!:)


Ο ΠΑΟΚ κυπελλούχος! – Peiraiotika GR\nΟι «ασπρόμαυροι» ήταν ανώτεροι, έχασαν σωρεία ευκαιριών μεταξύ των οποίων και ένα πέναλτι, αλλά έπεσαν πάνω σε έναν εκπληκτικό Μπάρκα που κράτησε όσο μπορούσε την πρωταθλήτρια ΑΕΚ στο παιχνίδι. Αντελίνο Βιεϊρίνια και Δημήτρης Πέλκας τα γκολ των νικητών!\nΟ Μπίσεσβαρ έκανε τη σέντρα από τα δεξιά, ο Πρίγιοβιτς με το κεφάλι έστρωσε στον Μαουρίτσιο αλλά το σουτ του Βραζιλιάνου πέρασε δίπλα από το αριστερό δοκάρι του Μπάρκα.\nΗ απάντηση της ΑΕΚ ήρθε στο 10’ από τον Λιβάγια αλλά το σουτ του Κροάτη πέρασε άουτ όπως και αυτό του Αραούχο στο αμέσως επόμενο λεπτό, έπειτα από ωραίο συνδυασμό των «κιτρινόμαυρων».\nΜε τη συμπλήρωση 15 λεπτών, ο Τσιγκρίνσκι γύρισε λανθασμένα την μπάλα, ο Μπίσεσβαρ όμως στο τετ α τετ με τον Μπάρκα αστόχησε απελπιστικά.\nΟ Σουριναμέζος μεσοεπιθετικός δεν βρήκε στόχο ούτε τρία λεπτά αργότερα, έχοντας ιδανικά στρωμένη την μπάλα μπροστά του.\nΣτο 23’, σε αντεπίθεση, ο Μπακάκης μάρκαρε από πίσω τον Μπίσεσβαρ, ο Μπορμπαλάν έδειξε την άσπρη βούλα αλλά ο Μπάρκας αρνήθηκε το γκολ στον Πρίγιοβιτς από το σημείο του πέναλτι!\nΟι «ασπρόμαυροι» συνέχισαν να κυριαρχούν, με τον Μπάρκα να σώζει και στο 34’ την εστία του σε τετ α τετ με τον Κάμπος, στην τελευταία καλή στιγμή του πρώτου μέρους.\nΟι ίδιοι 22 ποδοσφαιριστές βγήκαν στον αγωνιστικό χώρο και για το δεύτερο ημίχρονο και η εικόνα του ματς δεν άλλαξε.\nΝέο λάθος του Χουλτ στο 50’, για μια ακόμα φορά ο Μπάρκας δεν… τσίμπησε και αντέδρασε σωτήρια στο σκαφτό του Πρίγιοβιτς.\nΗ αναγκαστική αλλαγή του Χουλτ, έφερε τον Μπακάκη αριστερό μπακ και τον Γκάλο δεξιά ενώ ο Λουτσέσκου πέρασε τον Μακ στη θέση του Κάμπος.\nΗ κεφαλιά του αφύλακτου Γιακουμάκη στο 76’ έφυγε ψηλά για να ανάψουν τα αίματα στο 80’.\nΟ Μαουρίτσιο για φάουλ με τα δυο πόδια στον Αραούχο είδε την απευθείας κόκκινη κάρτα από τον Μπορμπαλάν, ενώ στις αψιμαχίες που ακολούθησαν αποβλήθηκε με δεύτερη κίτρινη και ο Βράνιες, με τις δυο ομάδες να συνεχίζουν με 10 παίκτες!\nΟ Λουτσέσκου έβαλε στόπερ, τον Μαλεζά, για να ενισχύσει τα μετόπισθεν.\nΟ Αραούχο στο 82’ ανάγκασε σε δύσκολη επέμβαση τον Πασχαλάκη – πρώτη του στο ματς – ενώ στην κόντρα ο Μακ δεν μπόρεσε να νικήσει τον Μπάρκα από τα πλάγια.


Σπάρτη: Το καταπράσινο νησί του Ιονίου με «άρωμα» Ωνάση – Lefkadazin\nΑρχικήΕπικαιρότηταΛευκάδα: τα εν οίκωΣπάρτη: Το καταπράσινο νησί του Ιονίου με...\nlefkadazin 15 Ιουνίου 2020 Λευκάδα: τα εν οίκω\nΑπό την Ντέπη Χιωτοπούλου\nΑγοράστηκε μαζί με τον Σκορπιό από τον Αριστοτέλη Ωνάση, το 1963, και μετά την ολοκλήρωση των εργασιών του διάσημου νησιού, με τη φήμη του να φτάνει στα πέρατα του κόσμου, ο Ελληνας κροίσος ξεκίνησε τις εργασίες και στην καταπράσινη νησίδα.\nΑνήκει στο νησιωτικό σύμπλεγμα των Τηλεβοεϊδών νήσων και στο σύμπλεγμα των Πριγκηπονήσων, ανάμεσα στην ανατολική ακτή της Λευκάδας και στα δυτικά παράλια της Αιτωλοακαρνανίας. Είναι ακατοίκητη, ανήκε στον Αριστοτέλη Ωνάση, χωρίς ωστόσο να αποκτήσει τη φήμη του Σκορπιού.\nΚαι το όνομα αυτής, Σπάρτη, νησίδα του Ιονίου Πελάγους, η οποία πήρε το όνομά της από την αρχαία πειρατική φυλή Τηλεβόες που είχαν ως βασική τους δραστηριότητα την πειρατεία και ορμητήριο τους το Μεγανήσι.\nΑς τα πάρουμε τα πράγματα από την αρχή’ οι Τηλεβόες Νήσοι (ή Τάφιοι Νήσοι) είναι ένα σύμπλεγμα μικρών νησιών που βρίσκεται ανάμεσα στη Λευκάδα και την Αιτωλοακαρνανία. Στο σύμπλεγμα συμπεριλαμβάνονται τα νησιά Κάλαμος, Καστός, Αρκούδι, Ατοκος, Κύθρος, Θηλιά, Φορμίκουλα (ή Φερμέκουλα), Πρασονήσι, Προβάτι, Αλαφονήσι, Πεταλού, Μεγανήσι που είναι και το μεγαλύτερο του συμπλέγματος. Μαζί με 23 ακόμη νησιά, τα οποία περιβάλλουν τη Λευκάδα, αποτελούν τα ονομαζόμενα Πριγκιποννήσια της Ελλάδας με τον θρυλικό Σκορπιό, το Σκορπίδι, τη Μαδουρή που βρίσκεται απέναντι από το κοσμοπολίτικο Νυδρί, το Χελώνι, το Τσοκάρι και τη Σπάρτη.\nΚαταπράσινη με καλλιεργήσιμη γη\nΗ Σπάρτη βρίσκεται απέναντι από το Περιγιάλι Λευκάδας, και πρόκειται για ένα καταπράσινο ακατοίκητο νησί με καλλιεργήσιμη γη και χαμηλό υψόμετρο, μόλις εφτά μέτρων από την επιφάνεια της θάλασσας.\nΚατά τα χρόνια της Τουρκοκρατίας ανήκε σε γαλλική οικογένεια, το 1859 πέρασε στις οικογένειες Σταύρου και Σούνδια και στη συνέχεια παρέμεινε μόνο στην οικογένεια Σταύρου. Το 1963 αγοράστηκε μαζί με τον Σκορπιό από τον Αριστοτέλη Ωνάση. Μετά την ολοκλήρωση των εργασιών του Σκορπιού, με την φήμη του να φτάνει στα πέρατα του κόσμου, ο Ωνάσης ξεκίνησε τις εργασίες στη Σπάρτη, με σκοπό να δημιουργήσει ένα αντίγραφο του πρώτου για τον γιο του Αλέξανδρο.\nΟμως οι εργασίες σταμάτησαν βίαια τον Ιανουάριο του 1973, όταν το μικρό αμφίβιο αεροσκάφος Piaggio 136 με χειριστή τον 25χρονο Αλέξανδρο, συντρίβεται, αμέσως μετά την απογείωσή του από το αεροδρόμιο του Ελληνικού και ο ίδιος βρίσκει τραγικό θάνατο, αφήνοντας την τελευταία του πνοή στο ΚΑΤ, εξαιτίας της βαριάς κρανιοεγκεφαλικής κάκωσης που υπέστη.\nΣτην ιδιοκτησία Ρώσου μεγιστάνα\nΑρκετά χρόνια αργότερα, το νησί περνάει στην ιδιοκτησία του Ρώσου μεγιστάνα «βασιλιά της ποτάσας» Ντμίτρι Ριμπολόβλεφ, θέλοντας να το προσφέρει ως δωρεά στην 24χρονη κόρη του Εκατερίνα και την 12χρονη Αννα. Στόχος της οικογένειας είναι όταν ολοκληρωθούν οι εργασίες στον Σκορπιό, που μεταμορφώνεται σε πολυτελέστατο resort για κροίσους, να ξεκινήσουν οι εργασίες και στη Σπάρτη. Και αν οι εργασίες ανοικοδόμησης της Σπάρτης επισκιάστηκαν την πρώτη φορά από την «κατάρα» των Ωνάση, το μέλλον αυτή τη φορά φαίνεται διαφορετικό, μιας και η ιστορία γράφεται μονάχα μια φορά…\nΣυγκέντρωση ειδών πρώτης ανάγκης για την «Κιβωτό του Κόσμου» από τον Πανλευκάδιο\nΟ θρίαμβος της σιωπής σε μέρες εγκλεισμού


Μαρία Αριστείδου: Κουβέντα με τον καφέ | ΣΥΝΕΝΤΕΥΞΕΙΣ | must ONLINE\nΚάπου στο 2015 ένα «κύμα» καφέ χύθηκε πάνω στο σχεδόν τελειωμένο της σχέδιο με ακουαρέλα και η Μαρία Αριστείδου παρασύρθηκε αυτόματα στο νέο υλικό σαν υποψήφια νέα τεχνική. Δεν πανικοβλήθηκε, αντιθέτως άρχισε να πειραματίζεται μέχρι να βρει την «πινελιά» της. Έτσι ξεκίνησε η ιδιαίτερη ζωγραφική τους σχέση. Είναι όντως κάτι πρωτόγνωρο να βλέπεις μια μορφή να ζωντανεύει με τη βοήθεια υγρού καφέ. Ως έμπνευση αναγνωρίζει οτιδήποτε της κινεί το ενδιαφέρον και την προκαλεί να το ζωγραφίσει. Περισσότερη έμφαση δίνει στις προσωπογραφίες γιατί, όπως λέει η ίδια, «το παραμικρό λάθος μπορεί να κάνει ένα γνωστό πρόσωπο να παύει να είναι αναγνωρίσιμο» κι αυτό αποδεικνύει ξανά πως της αρέσουν οι προκλήσεις. Η ιδέα τού να ζωγραφίζεις με τον καφέ, όμως, είναι από μόνο του πρόκληση. Μέσα σε λίγα χρόνια η νέα αυτή τεχνική άρχισε να διαδίδεται όλο και περισσότερο και όχι, δεν είναι όσο δύσκολο φαντάζεστε. «Ο βαθμός δυσκολίας είναι σχετικός και εξαρτάται πάντα από τη θεματολογία - τα πορτρέτα συνήθως είναι τα πιο δύσκολα να αποτυπωθούν ώστε το αποτέλεσμα να είναι πιο κοντά στην πραγματικότητα. Όλοι μπορούν να πειραματιστούν, αλλά θέλει αρκετή εξάσκηση, επιμονή και πολλές ώρες δουλειάς». Επιπλέον δεν είναι καθόλου διαφορετικό, σαν τεχνική, από το να ζωγραφίζεις για παράδειγμα με νερομπογιές, όπως έκανε και η ίδια παλιά. «Χρησιμοποιώ τα ίδια πινέλα και τακτική όπως και στις νερομπογιές. Η διαφορά του καφέ ως υλικού όσον αφορά στην τεχνική εστιάζεται κυρίως στις στρώσεις (layers) ούτως ώστε η απόχρωση και οι σκιές να είναι οι επιθυμητές και να αποτυπωθεί το αποτέλεσμα που θέλω να πετύχω».\nΤώρα η καλλιτέχνις έχει περάσει ήδη στο επόμενό της βήμα. Η δημιουργική ομάδα προώθησης των προϊόντων του Καφέ του Λαϊκού ανακάλυψε τη δουλειά της μέσω των Μέσων Κοινωνικής Δικτύωσης, και της ζήτησε να γίνει η πρέσβειρα τους. Με τη βοήθεια του Καφέ του Λαϊκού συνεχίζει να δημιουργεί έργα, και στο εγκύς μέλλον πρόκειται να τα εκθέσουν σε μια εξίσου ενδιαφέρουσα έκθεση, όπου το κοινό θα μπορεί να πειραματιστεί ζωγραφίζοντας με το υλικό αυτό. Σε προσωπικό επίπεδο, έχοντας πλέον τον δικό της χώρο στη Λάρνακα, ετοιμάζει μια νέα σειρά από πίνακες, φτιαγμένος από λάδι αλλά και καφέ σε μια καινούργια τεχνοτροπία που προσπαθεί να τελειοποιήσει. Παράλληλα έχει δημιουργήσει πανέμορφα και πρωτότυπα «κουτιά», σαν πίνακες, με χάρτινες πεταλούδες που γεμίζουν χρώμα και ζωντάνια όποιο χώρο κι αν στολίσουν.\nΤο μόνο σίγουρο είναι πως ως καλλιτέχνις δεν επαναπαύεται και ωθεί τον εαυτό της συνεχώς σε νέες εικαστικές περιπέτειες. «Ένα πράγμα είναι πιθανόν, δεν θα σταματήσω ποτέ να δοκιμάζω τον εαυτό μου και τις ικανότητές μου».\nFacebook: Maria A. Aristidou Studio


29χρονος έβγαζε φωτογραφίες κάτω από την φούστα 15χρονης - Μόλις είδε ο πατέρας τι κατέγραψε η κάμερα έπαθε σοκ (video) - Videos - Athens magazine\nΈνας 29χρονος άνδρας έβγαζε φωτογραφίες κάτω από την φούστα 15χρονης και μόλις είδε ο πατέρας τι είχε καταγράψει η κάμερα έγινε χαμός! Συγκεκριμένα, ένας πατέρας στην Καλιφόρνια σταμάτησε έναν άνδρα, ο οποίος ακολουθούσε τη 15χρονη κόρη του σε ένα πολυκατάστημα και έπαιρνε φωτογραφίες κάτω από τη φούστα της, σύμφωνα με την αστυνομία και το υλικό από τις κάμερες παρακολούθησης.\nΌπως αναφέρει η New York Post, ο άνδρας σε κάποιο σημείο φαίνεται να γονατίζει μπροστά σε μία βιτρίνα του καταστήματος προσπαθώντας να φωτογραφήσει μια έφηβη και μία άλλη κοπέλα, οι οποίες στέκονταν στο ταμείο, πριν ο πατέρας της έφηβης κλωτσήσει ξαφνικά το τηλέφωνό του από τα χέρια του και τον σπρώξει στο έδαφος. Ενώ σάλο προκάλεσε και μια 19χρονη blogger από την Κίνα, καθώς άνοιξε τα πόδια της μπροστά στην κάμερα και είπε σε όλους ότι τους «το δίνει δωρεάν»\nΣοκαρισμένη παρακολουθεί από την κάμερα του υπολογιστή της μια κόρη την μητέρα της να την «πέφτει» στο αγόρι της και εκείνος εν τέλει να ενδίδει! Συγκεκριμένα, μια μητέρα συμφώνησε να κάνει στα ψέματα πως ενδιαφέρεται για το αγόρι της κόρης της, προκειμένου να δει αν θα επιβεβαιωθούν οι φόβοι της ότι του αρέσουν οι μεγαλύτερες... Και επιβεβαιώθηκαν!\nΣτην περίφημη εκπομπή ''To Catch A Cheater'' έχουμε δει σκηνικά και σκηνικά από το 2015, όταν και βγήκε στον «αέρα». Μια κοπέλα, η Ασλει, που φοβόταν ότι ο φίλος της, Ζακ, κοιτάζει δεξιά και αριστερά και μάλιστα, έχει μια ιδιαίτερη αδυναμία στις μεγαλύτερες ηλικιακά γυναίκες, ζήτησε από τη μητέρα της να του στήσουν μια παγίδα, για να δει αν, τελικά, έχει δίκιο ή όχι.\nΗ μαμά, λοιπόν, συμφώνησε και από εκεί και πέρα ανέλαβε η εκπομπή να στήσει τις κάμερες, για να αρχίσει το σόου. Και τι σόου! Στο ξεκίνημα του βίντεο, η μητέρα της Άσλει εμφανίζεται να συναντιέται με το αγόρι της κόρης της και με μια απίστευτη άνεση -και ερμηνεία- αρχίζει να του κάνει τα γλυκά μάτια. Στη συνέχεια, δε, σκαρφίζεται μια τρομερή ιστορία, ότι τάχα έχει βρει έναν νέο σύντροφο στην ηλικία του ανυποψίαστου Ζακ και θέλει να έχει μια εμπειρία μαζί του πρώτα, για να εντυπωσιάσει το καινούριο της αγόρι!\n«Δεν βλέπω γιατί να αρνηθώ», της λέει. «Θα περάσεις και εσύ καλά», του απαντάει εκείνη. Η Ασλει παρακολουθεί όλη αυτήν τη συζήτηση από ένα λάπτοπ, έχοντας πάθει, φυσικά, την πλάκα της ζωής της! O Ζακ και η μητέρα της Άσλει πηγαίνουν στο σπίτι της και αφού δίνουν ένα φιλάκι, η μαμά τον αφήνει για λίγο μόνο του. Του λέει, μάλιστα, ότι «φαίνεται πως έχεις ενθουσιαστεί»...\nΚαι ενώ ο Ζακ περιμένει, ο παρουσιαστής της εκπομπής ''To Catch A Cheater'' μπουκάρει στο σπίτι! Ο νεαρός δεν ξέρει πού να κρυφτεί, αντιλαμβανόμενος αμέσως τι έχει συμβεί. Αρνήθηκε τα πάντα, ότι και καλά δεν είχε... βρώμικους σκοπούς στο μυαλό του και άλλα τέτοια, αλλά δεν τον πίστεψε κανείς.\nΚυρίως, δεν τον πίστεψε η Άσλει που τον παράτησε την αμέσως επόμενη στιγμή, αφού τον έβρισε στη μέση του δρόμου. Υπάρχουν κάποιοι, βέβαια, στα σχόλια στο YouTube, που λένε πως δεν ήταν δίκαιο όλο αυτό για τον Ζακ αφού «ποιος θα μπορούσε να αντισταθεί σε μια τέτοια γυναίκα;».


ΑΝΑΓΝΩΣΕΙΣ: Το διφυές πένθος\nΤο διφυές πένθος\nΤΗΣ ΣΤΥΛΙΑΝΗΣ ΠΑΝΤΕΛΙΑ\nΖΕΦΗ ΔΑΡΑΚΗ, Η σπηλιά με τα βεγγαλικά, εκδόσεις Νεφέλη, σελ. 85\nΠοιητική αυτοβιογραφία σε τέσσερα μέρη και έναν επίλογο το πρόσφατο βιβλίο της Ζέφης Δαράκη, εξισορροπεί τον μύθο με τον λόγο. Η ποίησή της, (συγκεντρωμένη σε δύο τόμους με τίτλο Τα ποιήματα 1967-1982 και 1984-2004, Εκδόσεις Νεφέλη) επισημαίνει την περιπέτεια της ύπαρξης μέσα στον κόσμο. Η Δαράκη «μάς περνά από την χρωματική διάθλαση του μοντερνισμού γι’ αυτό που διανοίγεται, προς το μέλλον της ποίησης μέσα από κραδασμούς και σύμβολα» (Απ. Αποστόλου). Η ίδια τονίζει πως «μέσα στην ποίηση είναι σκοτεινά». Καλεί τον αναγνώστη να την ακολουθήσει στη μοναχική της περιπλάνηση\nΗ σκιά της οδύνης σκιάζει τη συλλογή, αφιερωμένη στη μνήμη του Βύρωνα Λεοντάρη. Το ρίγος του πένθους εκφράζεται με το σύμβολο του καθρέφτη που έχει αναστραφεί. Η προσωπική οδύνη συνοδεύεται από οδύνη για τον ευτελισμό του ανθρώπου (Underground Banda). «Ο ατομικός λόγος της Δαράκη σπεύδει να διατηρήσει και να διασώσει στο ακέραιο, τον ουμανισμό του» (Β. Χατζηβασιλείου). Η πραγματικότητα ωστόσο παρίσταται με όλο το εύρος των αντιθέσεων που χαρακτηρίζουν τον ποιητικό λόγο, τη ζωή και τον θάνατο. Παρόλη τη θλίψη, υπάρχουν ανοίγματα του ποιητικού λόγου προς μια δροσερή πραγματικότητα. Το alter ego της ποιήτριας –«ο άλλος μου εαυτός»– παρακολουθεί τις εικόνες να ξετυλίγονται σαν σε καλειδοσκόπιο και αποκαλύπτει την προσωπική του μυθολογία.\nΠροσπαθώ να ξεμπλέξω τα δάχτυλά μου\nαπ’ το ημίφως των παιδικών ημερών (…)\nμένει το υπόλοιπο ενός χαμόγελου\nγια τα εκατό χρόνια στα αδυσώπητα βάθη\nενός ανάποδα γυρισμένου καθρέφτη\nΕξίσου σημαντικά είναι τα μυστικά που δεν αποκαλύπτονται, καθώς και το άλεκτο, το άρρητο, η σιωπή. Οι παράλληλοι αντικαθρεφτισμοί φωτίζουν διαδοχικά τον δημόσιο και ιδιωτικό λόγο. Εικόνες του εξωτερικού κόσμου συμπλέκονται με τα τοπία της ψυχής που έχει χάσει τη θέση της. Στην ποίηση της Δαράκη επισημαίνεται «η περιπέτεια του σώματος. Ο χρόνος του σώματος. Το τραγικό γεγονός ότι το σώμα ξέρει το χρόνο του» (Μ. Μαρκίδης)\n(…) κάτω στο πάτωμα η ψυχή μόνη\nΗ Δαράκη ασφυκτιά συχνά, μέσα στον χρόνο του σώματος, αυτοχειριάζοντας τη γραφή της. Η ίδια περιγράφει το βίωμα: «Η ζωή-θάνατος, μια θελκτική καταφυγή, μια σκοτεινή ελευθερία. Αποπλανώντας τη γραφή, πυκνώνοντας το νόημα της ζωής, σε μιαν ακίνητη μάσκα μπροστά στον γκρεμό της». Ποιητικός μονόλογος ή διάλογος που συνεχίζεται στο «επέκεινα» χώρου και χρόνου, η συλλογή συνδυάζει τα έντονα δραματικά στοιχεία που διατρέχουν το έργο της με «το νήμα της επόμενης εξομολόγησης». Την «ποίηση μέσα στην ποίηση». Στο έργο της το κορυφαίο οδυνηρό γεγονός συμπλέει με το κορυφαίο ποιητικό γεγονός: «χτυπούν τα τζάμια οι φωνές μας, εμάς ζητάνε – Μην ανοίξεις». Ή, «αυτό που σκοτεινιάζει, είναι ορατό μόνο μες στο σκοτάδι». Στο ερώτημα «είναι κανείς εδώ;» αναλαμβάνει να απαντήσει ο αναγνώστης. Το παρελθόν άλλωστε είναι ζωντανό. Η λέξη, η πράξη, η πιο απρόσμενη μνήμη αναβιώνουν μπροστά στα μάτια του. Το ποιητικό παρόν παράλληλα αντιστοιχεί στον χρόνο του αναγνώστη, που αναπαράγει τις παραστάσεις δημιουργώντας τη δική του πραγματικότητα. Η μυθολογία που προκύπτει από αυτή τη συνάντηση εκτυλίσσεται σε κλειστό χώρο. Τη σπηλιά με τα βεγγαλικά.\nΗ ποίηση της Δαράκη, μέσα από μια έφηβη συχνά αγωνία, συνομιλεί και ψαύει το ανείπωτο: «μη λες πως ο ποιητής είχε τις απαντήσεις/ είχε το αναπάντητο». Και όμως το ανέκφραστο είναι που διακινεί το βάθος των προβληματισμών στην ποίησή της.\nΠοίηση, είσαι το φως\nπου δαγκώνει το φως του\nΤι συνωμοτεί για να σε αποδείξει;\nΟ αόρατος Άλλος, γίνεται η μόνη προσέγγιση του άλεκτου της ποίησης – «ο μοναδικός μου Αναγνώστης/ σαν ένας Άλλος/ κι εγώ/ στα Βιβλιοστάσια δεμένη/ κλειστά χαιρέκακα βιβλία/ μανδύες άδειοι, κρεμασμένοι» …\nΗ Στυλιανή Παντελιά είναι φιλόλογος\nΑναρτήθηκε από Αναγνώσεις στις 12:10 μ.μ.


Η γίδα και το πουρνάρι .. (Άμα η γίδα φάει το κλαρί, λύκος θα φάει τα κατσίκια)\n(Μηταράκης: Επενδύσεις και ιδιωτικοποιήσεις)\nΑυτά δήλωσε ο κ. υφυπουργός. Τώρα πού βρήκε το «κουράγιο» να μιλάει και να μας λέει ότι έστω «κάποιες μέρες θα χαιρόμαστε» με μια ανεργία, άντε και μη χειρότερα, εγώ προσωπικά δεν το καταλαβαίνω. Γι' αυτό σιωπώ. «Θου Κύριε φυλακήν τω στόματί μου και θύραν περιοχής περί τα χείλη μου!!!»\nΣημείωσε δε ότι η προσέλκυση επενδύσεων ξεκινάει από την αλλαγή νοοτροπίας, «καθώς για σειρά ετών δεν καταφέραμε να εκμεταλλευτούμε τη θέση μας ως μέλος της ΕΕ για να προσελκύσουμε ξένες επενδύσεις». Από μια χώρα που αποτρέπει τις επενδύσεις δουλεύουμε για να γίνουμε μια χώρα δεκτική σε αυτές. Με αυτήν τη λογική σχεδιάζονται και τα ταξίδια του πρωθυπουργού στις ΗΠΑ, στο Κατάρ, την Κίνα και τον επόμενο μήνα στο Ισραήλ, ανέφερε. Και πραγματοποιήθηκαν τα ταξίδια του κ. πρωθυπουργού με ολόκληρη κουστωδία την οποία συνέθεταν έμποροι, βιομήχανοι, σύμβουλοι, παρασύμβουλοι (δεκτή πάσα πρόσθεση) και, φυσικά του κ. Μηταράκη.\nΤώρα, τι «επετεύχθη» είναι μια μεγάλη κουβέντα. Από μεγάλες κουβέντες φλομώσαμε και κοντεύουμε να τα «απορρίξουμε», καταπώς θα γνωμοδοτούσε η «μαία» γιαγιά μου, εκεί κατά Τζουμέρκα μεριά.\nΚρατάει χρόνια η κολόνια της ανάπτυξης.\nΑπό την απελευθέρωσή της η Άρτα δεχόταν υποσχέσεις, εργολαβικά θα έλεγε κάποιος, πίστεψε σε επενδύσεις, ανέμενε, προδόθηκε, και ξανά μανά τα ίδια μέχρι σήμερα. Οι επενδύσεις πάνε σύννεφο και απαξάπαντες, εντός ολίγου θα κληθούμε να απολαύσουμε τους καρπούς και τα ευεργετήματα των προστατών μας!\nΗ πρώτη φάση άρχισε από τα Τζουμέρκα.\nΜιλάμε για απίστευτη πολιορκία. Νερά, αέρας, βουνά, ποτάμια, ρυάκια, ραχούλες και ρεματιές υπό κατάληψη. Τύφλα να 'χει ο Ταμερλάνος και ο Τσενγκίς Χαν.\nΔεν πεινάω - είπε\nΚοιταω το βουνό. (Λαθρεπιβάτης, Γ. Ρίτσος)\nσυναντά την ασυναγώνιστη ομορφιά\nτης τζουμερκιώτικης προίκας\nΚαι η «επένδυση» θα γινόταν κατά τη γέφυρα μεριά. Με την αλήθεια ότι το κέρδος τυφλώνει τον άνθρωπο και δεν πολυκαταλαβαίνει από μνήμη και ελπίδα γενεών ούτε και από το αξίωμα, ότι τόπος είναι η συνισταμένη της μνήμης και της ελπίδας, πήγαν να απορφανέψουν τα Τζουμέρκα και να φάνε και το γεφύρι.\nΤότε οι Τζουμερκιώτες έδωσαν την απάντηση: « όταν μιλάμε για μνήμη εννοούμε την ικανότητα του εγκεφάλου να διατηρεί γνώσεις και, όταν θέλει, να τις ανακαλεί. Εμείς, να μας επιτρέψετε να πούμε πως τιμάμε αυτή τη διεργασία. Θυμόμαστε, όσα βιώσαμε και προσπαθούμε με λέξεις και εικόνες να τα μεταστοιχειώσουμε στους άλλους. Τόπος για μας είναι η ελπίδα του μέλλοντος.\nΚι αν εσείς θέλετε να μας επιβάλλετε να βλέπουμε τον τόπο μας στο βυθό μιας τεχνητής λίμνης, μας συγχωρείτε, δεν θα πάρουμε».\n(φωτογραφία Κώστας Μαυροπάνος)\n(Ζητείται επειγόντως Σεβασμός!)\nΑλλά η «προσπάθεια για ανάπτυξη» συνεχίζεται. Η Άρτα -χρόνια πολλά- δεν εκμεταλλεύτηκε τα οφέλη της «εφαρμοσθείσης πολιτικής» -ετσι ακριβώς το είπε πατριώτης-, λες και η πολιτική έχει σχέση με κανένα «κολάν» που εφαρμόζεται ή όχι επί των «γλουτιαίων μηρών» κλπ., κλπ.\nΕκεί η ανάπτυξη ονοματίστηκε «Κυβερνητική Αντίληψη».\nΤι εστί «κυβερνητική Αντίληψις».\n(Ασμένως ηκούσαμεν και ημείς ενταύθα ότι ομάς ξένων κεφαλαιούχων υπέβαλεν εις την Ελληνικήν Κυβέρνησιν πρότασιν περί επεκτάσεως του σιδηροδρόμου Αγρινίου-Άρτης. Τα ωφελήματα εκ της προεκτάσεως της γραμμής ταύτης είναι αριδήλως γνωστά εις άπασαν την υφήλιον. Διότι όχι μόνον εμπορικώς θα ωφεληθεί η πόλις Άρτα ως και ολόκληρος ο νομός Άρτης, αλλά και υπό στρατιωτικήν έποψιν εν καιρώ πολέμω ωφεληθήσεται ολόκληρος η Ελλάς. Ημείς κατά την ταπεινήν μας γνώμην, εάν πραγματοποιηθή το υπό της κυβερνήσεως δάνειον εξ ου τα τεσσεράκοντα εκατομμύρια θα διαθέση υπέρ της συμπληρώσεως του σιδηροδρομικού δικτύου, κρίνομεν όπως συνδεθή ο Λαρισσαϊκός μετά του Αγρινίου ήτοι να διέρχεται από Λαμίας ή Μπράλλου Αμφίσσης μέχρι της πόλεως του Αγρινίου οπότε εν μια ημέρα θα επικοινωνήσωμεν με ολόκληρον την Θεσσαλίαν.)\nΑυτά δήλωνε ο Ράλλης στην Άρτα το 1908. Εκατό και πλέον χρόνια. Κυβερνητική αντίληψη! Τότε και τώρα...\nΚι αυτή η «Ράλλειος αντίληψη» για την Άρτα, δεν ήρθε ποτέ.\nόλο την περιμένουμε κι όλο κινάει για να 'ρθει,\nκι όλο συντρίμμι χάνεται στο γύρισμα των κύκλων\nΑυτή, δηλαδή την «αντίληψη» βάλθηκαν κυβερνήτες και επενδυτές, κοράκια και γυπαετοί, γαστρονόμοι και «αιματοπότες», σκιλσμένα και διαολοταραμένα, να την υλοποιήσουν. Πώς;\nΣτα πλαίσια της «απονομής» ή και «εφαρμογής» της «κυβερνητικής αντίληψης» απεφασίσθη η κατάλληλος αξιοποίηση του φράγματος Πουρναρίου I και II. Αξιοποίηση σημαίνει πούλημα. Πούλημα σημαίνει ιδιωτικοποίηση. Ιδιωτικοποίηση, τι σημαίνει, ας μην ρωτήσει κανείς. Ιδιωτικοποίηση σημαίνει «Διεμερίσαντο τα ιμάτιά της εαυτοίς και επί τον ιματισμόν της έβαλον κλήρον» ή διαφορετικά «λάβετε φάγετε».\nσπίτια, βιος, ποτάμι και το τρανό κλειδί της έμπασης».\nΣυνολικά οφείλουμε να σοβαρευτούμε και να βάλουμε τα πράγματα σε τάξη. Η Τζουμερκιώτικη λαλιά μας δίνει τη δυνατότητα.\nΕπί των ιδιωτικοποιήσεων:\nΑμούρες κατσαρές και πράσινα άλογα\n(Νέες πρωτότυπες επενδύσεις στην Άρτα)\nΑυτό δεν είναι «ιδιωτικοποίηση». Είναι, κλοπή, άρπασμα, τσούρνεμα, λαψάνα, ξάφρισμα, φασμάκωμα, πλιατσκολόγημα. Σύληση.\nΕπί της πωλήσεως. Μωρέ χαλέπετα, που δεν νογάτε ντιπ κατά ντιπ και βαλθηκατε να τα τσουρνέψετε όλα να καταλάβετε –αν έχετε τσιότσιο μυαλό- ότι “Η ζωή των ανθρώπων δεν είναι μόνο αριθμοί που απεικονίζουν τα κέρδη και τις κονόμες. Πάνω απ’ όλα είναι η αξιοπρέπεια: ατομική, οικογενειακή, εργασιακή, κοινωνική, εθνική και φυσικά Ηπειρώτικη. Γι’ αυτό όλοι είναι αποφασισμένοι να αγωνιστούν δυναμικά, για να αποτρέψουν την καταλήστευση και την καταστροφή της πατρώας γης και του πανέμορφου περιβάλλοντος.”\nΣτην Ήπειρο δεν θα βρείτε τέτοιους που θέλετε:\nΤέτοια παλιοσκυλσμένα δεν μαντρεύουμε, εδώ στην Ήπειρο.


porosvress.blogspot.gr: ΚΑΤΙ ΦΤΑΙΕΙ ΣΕ ΠΟΡΟ ,, ΚΑΙ ΣΙΓΟΥΡΑ ΔΕΝ ΦΤΑΙΝΕ ΟΙ ΑΡΧΑΙΟΛΟΓΟΙ\nΕΝ ΑΡΧΗ ΜΕΡΙΚΕς ΦΩΤΟ ΔΕΚΑΕΤΙΑς 1990\nάλμπουμ του Stuart McGowan.\nΜΑΓΑΖΙΑ ΠΟΥ ΕΚΛΕΙΣΑΝ ΟΠΩΣ ΚΑΤΑΓΡΑΦΗΚΑΝ ΣΤΟ FACE FOTISFAMILY ΤΟ 2010\nΟ ΠΟΡΟΣ , ΑΠΟ ΤΟ 1981 ΠΟΥ ΛΕΙΤΟΥΡΓΗΣΕ ΣΑΝ ΛΙΜΑΝΙ, ΑΝΑΠΤΥΧΘΗΚΕ ΤΟΥΡΙΣΤΙΚΑ ΑΠΟΤΟΜΑ ,ΚΑΙ ΕΦΤΑΣΕ ΣΤΙΣ ΚΑΛΛΥΤΕΡΕΣ ΣΤΙΓΜΕΣ ΤΟΥ ΤΗΝ ΔΕΚΑΕΤΙΑ 90!!\nΒΑΣΙΚΑ, ΝΟΜΙΖΩ ΟΤΙ ΗΤΑΝ Η ΠΡΩΤΗ ΠΕΡΙΟΧΗ ΠΟΥ ΑΝΑΠΤΥΧΘΗΚΕ ΤΟΥΡΙΣΤΙΚΑ ΣΤΟ ΝΗΣΙ ΜΑΣ, ΚΑΙ ΥΠΗΡΞΑΝ ΠΟΛΛΕΣ ΕΠΙΧΕΙΡΙΣΕΙΣ ΠΟΥ ΔΙΕΚΟΨΑΝ ΜΕ ΤΟ ΠΕΡΑΣΜΑ ΤΟΥ ΧΡΟΝΟΥ!! ΘΑ ΞΕΚΙΝΗΣΩ ΜΙΑ ΚΑΤΑΓΡΑΦΗ, ΚΑΙ ΣΑΣ ΠΑΡΑΚΑΛΩ ΕΠΕΙΔΗ ΠΙΘΑΝΟΝ ΝΑ ΜΟΥ ΔΙΑΦΕΥΓΟΥΝ ΚΑΠΟΙΕΣ , ΟΠΟΙΟΣ ΝΟΜΙΖΕΙ ΑΣ ΠΡΟΣΘΕΤΕΙ ΤΟ ΣΧΟΛΙΟ, Η ΤΗΝ ΑΠΟΨΗ ΤΟΥ!!!\nΗ ΝΤΙΣΚΟ ΤΟΥ ΠΟΡΟΥ, ΜΕ ΤΙΣ ΠΟΛΛΕΣ ΕΝΑΛΑΓΕΣ ΚΑΙ ΟΝΟΜΑΤΑ!!!! ΓΚΑΡΑΖ, J & B , κ.α. , και ENAΝ ΑΠO TOYΣ ΙΔΙΟΚΤΗΤΕΣ, ΤΟΝ ΧΙΟΝΗ ΒΑΓΓΕΛΗ, ΟΠΟΥ ΓΙΑ Α ΡΚΕΤΑ ΧΡΟΝΙΑ ΔΙΑΤΗΡΗΣΕ ΕΝΟΙΚΙΑΣΕΙΣ ΞΑΠΛΩΣΤΡΩΝ ,ΘΑΛΑΣΙΑ ΣΠΟΡ, ΚΑΙ ΓΕΝΙΚΑ ΕΔΙΝΕ ΣΤΟ ΧΩΡΙΟ ΜΑΣ ΤΗΝ ΑΙΓΛΗ ΤΟΥ ΤΟΥΡΙΣΤΙΚΟΥ ΘΕΡΕΤΡΟΥ,ΠΟΥ ΤΟΥ ΑΡΜΟΖΕΙ !!!!\nΤΟ ΤΟΥΡΙΣΤΙΚΟ, ΣΤΟΛΙΔΙ ΤΟΥ ΠΟΡΟΥ, !!!! ΤΟ ΠΡΩΤΟ ΣΧΕΔΟΝ (ΜΕΤΑ ΤΟ ΡΟΜΑΝΖΑ) ,ΟΠΟΥ ΞΕΚΙΝΗΣΕ ΚΑΙ Ο ΤΟΥΡΙΣΜΟΣ ΠΟΛΥ ΠΑΛΙΟΤΕΡΑ ,ΜΕ ΤΟΥΣ ΓΑΛΛΟΥΣ ΤΟΥΡΙΣΤΕΣ ΠΟΥ ΠΡΟΤΟΕΚΑΝΑΝ ΔΙΑΚΟΠΕΣ ΣΤΟΝ ΠΟΡΟ , ΚΑΙ ΣΤΗΝ ΣΥΝΕΧΕΙΑ ΕΠΙ ΧΑΡΑΛΑΜΠΟΥ , ΓΟΥΛΙΜΗ ΜΕ ΤΙΙΣ ΟΜΟΡΦΕΣ ΕΛΛΗΝΙΚΕΣ ΒΡΑΔΙΕΣ!!!!\nΤΟ MONKEY , ΤΟΥ ΤΖΑΝΕΤΟΥ, ΠΟΙΟΣ ΤΟ ΞΕΧΑΣΕ,? ΜΕ ΤΑ ΜΑΙΜΟΥΔΑΚΙΑ ΜΑΣΚΟΤ, ΠΟΥ ΤΑ ΒΛΕΠΑΜΕ ΟΛΟΙ ΑΞΙΟΠΕΡΙΕΡΓΑ, ΚΑΙ ΓΕΥΟΜΑΣΤΕ ΤΗΝΩΡΑΙΑ ΚΟΥΖΙΝΑ ΜΕ ΘΑΛΑΣΣΙΝΑ ΚΑΙ ΛΟΙΠΑ ΦΑΓΗΤΑ! ΕΠΕΙΤΑ ΦΥΣΙΚΑ ΑΠΟ ΑΡΚΕΤΑ ΧΡΟΝΙΑ ΞΑΝΑΝΟΙΞΕ ,ΚΑΙ ΜΠΡΑΒΟ ΤΟΥ ΣΤΗΝ ΣΚΑΛΑ, ΜΕ ΤΟ ΜΑΓΑΖΙ ΟΠΩΣ ΠΑΛΙΑ!!!!\nΤΟ ΖΑΧΑΡΟΠΛΑΣΤΕΙΟ , ΠΛΑΖΑ ΤΟΥ ΣΥΝΧΩΡΕΜΕΝΟΥ ΑΝΤΡΕΑΤΟΥ, ΚΑΙ ΣΤΗΝ ΣΥΝΕΧΕΙΑ ΤΟΥ ΦΙΛΟΥ ΜΑΣ ΧΑΡΗ ΚΟΥΣΤΟΥΜΠΑΡΔΗ, ΚΑΙ ΕΠΕΙΤΑ ΣΠΥΡΟΥ ΒΛΑΧΟΥΛΗ!!!!!!!Ο ΟΠΟΙΟΣ ΕΚΑΝΕΜΕΧΡΙ ΠΡΟΣΦΑΤΑ ΠΡΟΣΠΑΘΕΙΑ ΜΕ ΚΑΤΑΣΤΗΜΑ ΡΟΥΧΩΝ!!!!!!\nΤΟ BIG MAC, ΦΑΣΦΟΥΝΤΑΔΙΚΟ ΣΤΗ ΣΗΜΕΡΙΝΗ ΘΕΣΗ ΤΟΥ ΜΟΣΤΡΑ, ΤΟΥ ΛΕΩΝΙΔΑ ΒΑΝΔΩΡΟΥ, Ο ΟΠΟΙΟΣ ΤΑ ΠΑΕΙ ΠΕΡΙΦΗΜΑ ΠΙΑ ΜΕ ΤΗΝ ΑΛΥΣΙΔΑ ΚΑΤΑΣΤΗΜΑΤΩΝ ΚΡΕΠΑΣ!!!\nΤΟ ΜΠΑΡ ΠΕΡΛΟΥΝΑ , ΜΕ ΤΑ ΑΞΕΧΑΣΤΑ ΚΑΡΑΟΚΕ, ΚΑΙ ΤΗΝ ΑΔΟΞΗ ΚΑΤΑΣΤΡΟΦΗ ΤΟΥ ΑΠΟ ΠΥΡΚΑΓΙΑ!!\nΤΑ ΜΑΓΑΖΙΑ ΤΟΥ ΡΑΣΙΑ, ΜΕ ΤΑ ΗΛΕΚΤΡΟΝΙΚΑ, ΚΑΙ ΜΠΙΛΙΑΡΔΟ ΠΑΛΙΑ ΑΠΕΝΑΝΤΙ ΑΠΟ ΤΟ ΤΡΟΥΡΙΣΤΙΚΟ , ΚΑΙ ΕΠΕΙΤΑ ΠΡΙΝ ΤΟ ΚΡΕΟΠΟΛΕΙΟ ΑΣΤΕΡΙ!!!!\nΤΟ ΑΚΡΟΓΙΑΛΙ, ΤΟΥ ΑΝΤΡΕΟΛΑ, ΣΤΑ ΑΡΑΓΙΑ ΜΕ ΤΗΝ ΝΤΟΥΖΙΕΡΑ ,ΚΑΤΙ ΠΟΥ ΛΕΙΠΕΙ ΑΚΟΜΗ ΑΠΟ ΤΗΝ ΠΑΝΕΜΟΡΦΗ ΠΑΡΑΛΙΑ ΕΚΕΙ!\nΜΙΑΣ ΚΑΙ ΕΙΜΑΣΤΕ ΑΡΑΓΙΑ,ΑΣ ΘΥΜΗΘΟΥΜΕ ΤΟ ΟΑΣΣΗ ΤΟΥ ΜΠΑΜΠΗ ΚΑΙ ΤΗΣ ΚΑΙΤΗΣ ΜΕ ΤΑ ΜΕΖΕΔΑΚΙΑ, ΙΔΑΝΙΚΟ ΓΙΑ ΟΥΖΑΚΙ ΠΑΝΩ ΑΠΟ ΤΗΝ ΠΑΡΑΛΙΑ!!!!!!\nΤΟ ΤΕΝΝΙΣ ΚΛΑΜΠ ΤΟΥ ΑΓΓΕΛΟΥ ΤΖΑΜΑΡΙΑ, ΜΕ ΤΙΣ ΞΑΠΛΩΣΤΡΕΣ, ΚΑΙ ΣΕ ΣΥΝΔΙΑΣΜΟ ΤΑ ΘΑΛΛΑΣΙΑ ΣΠΟΡ ΤΟΥ ΤΣΑΡΛΥ ΚΟΜΒΟΣ ΣΥΓΚΕΝΤΡΩΣΗΣ ΤΟΥΡΙΣΤΩΝ!!!\nΣΑΜΕΡ ΤΑΙΜ, ΚΑΙ ΚΑΚΤΟΣ ΣΕ ΕΙΔΗΛΙΑΚΗ ΤΟΠΟΘΕΣΙΑ!!! ΚΑΤΙ ΝΕΟ ΚΑΙ ΩΡΑΙΟ ΘΑ ΓΙΝΕΙ ΕΚΕΙ ΦΕΤΟΣ!!!\nΚΑΙ ΓΙΑ ΤΑ ΣΑΒΒΑΤΟΒΡΑΔΑ, ΑΦΟΥ ΔΕΝ ΕΙΧΑΜΕ ΚΑΘΕ ΑΥΤΟΥ ΜΠΟΥΖΟΥΚΙΑ ΕΙΧΑΜΕ ΤΟ ΕΙΔΩΛΟ ΣΤΑ ΤΖΑΝΑΤΑ ΤΟΥ ΔΗΜΗΤΡΗ ΓΟΥΛΙΜΗ, ΚΑΛΑ ΠΕΡΝΑΓΑΜΕ ΤΑ ΧΡΟΝΙΑ ΕΚΕΙΝΑ!!!\nΑΝΑΦΕΡΩ ΚΑΙ ΟΣΟΥΣ ΑΣΧΟΛΕΙΘΗΚΑΝ ΜΕ ΞΑΠΛΩΣΤΡΕΣ, ΚΑΙ ΕΦΥΓΑΝ....\nΧΙΟΝΗΣ ΒΑΓΓΕΛΗΣ,ΤΖΑΜΑΡΙΑΣ ΑΓΓΕΛΟΣ,ΣΑΜΩΛΗ ΕΥΓΕΝΕΙΑ,ΑΝΝΙΝΟΣ ΝΙΚΟΣ, ΒΑΒΑΣΗ ΡΟΖΑΜΑΝΘΗ, ΜΑΡΤΙΝ,ΛΟΥΙΣ,ΚΑΟΥΡΗΣ ΓΙΩΡΓΟΣ,ΓΚΙΑΦΗΣ ΜΙΧΑΛΗΣ, ΚΑΙ ΑΛΛΟΙ!!!!\nΤΟ ΣΚΟΥΝΑ ΚΛΑΜΠ, ΕΝΑ ΜΑΓΑΖΙ ΠΟΥ ΜΑΖΕΨΕ ΤΗΝ ΝΕΟΛΑΙΑ ΓΙΑ ΑΡΚΕΤΟ ΔΙΑΣΤΗΜΑ, ΔΕΝ ΞΕΡΟΥΜΕ ΤΟ ΝΕΟ ΟΝΟΜΑ ΣΤΟ ΥΠΑΡΧΟΝ ΧΩΡΟ, ΑΣ ΜΑΣ ΔΙΑΦΩΤΙΣΕΙ Η ΦΙΛΗ ΜΑΣ ΑΣΠΑΣΙΑ ΠΟΥ ΤΟ ΕΚΜΙΣΘΩΣΕ!!!!!\nΤΟ ΕΣΤΙΑΤΟΡΙΟ ΡΙΒΙΕΡΑ, ΜΕ ΜΕΓΑΛΗ ΧΡΟΝΙΚΗ ΔΙΑΡΚΕΙΑ ΖΩΗΣ, ΠΛΕΟΝ ΛΕΙΤΟΥΡΓΕΙ ΤΟ ΞΕΝΟΔΟΧΕΙΟ, ΣΥΝ ΤΟΥ ΟΤΙ ΘΑ ΞΑΝΑΝΟΙΞΕΙ ΜΕ ΝΕΑ ΟΝΟΜΑΣΙΑ ΤΟ ΕΣΤΙΑΤΟΡΙΟ!!!\nΦΥΣΙΚΑ ΤΟ BIG-MAC ΤΟΥ ΛΕΩΝΙΔΑ,, ΜΕ ΤΗΝ ΣΗΜΕΡΙΝΗ ΤΟΥ\nΠΙΑ ΓΝΩΣΤΗ CREPA LAND\nΤΟ ΓΩΝΙΑΚΟ ,"ΤΩΡΙΝΟ" DVD CLUB,,,,,,,, ΑΠΟΤΕΛΕΣΕ ΑΝΘΩΠΟΛΕΙΟ " ΣΑΡΑΦΗΣ"ΠΕΤΡΑΤΟΣ ΜΑΚΗΣ, ΚΑΙ ΒΙΒΛΙΟΠΩΛΕΙΟ ΚΟΥΣΟΥΜΠΡΗΣ ΣΑΚΗΣ!!\nΤΟ ΙΣΤΟΡΙΚΟ ΒΙΚΤΟΡΥ ,ΤΟΥ ΒΑΓΓΕΛΑΤΟΥ ΜΑΚΗ, ΠΟΥ ΓΙΑ ΕΝΑ ΔΙΑΣΤΗΜΑ ΕΝΟΙΚΙΑΣΤΗΚΕ ΚΑΙ ΜΕΤΟΝΟΜΑΣΤΗΚΕ ΣΕ ΒΑΛΕΝΤΙΝΟ, ΜΕ ΤΙΣ ΓΝΩΣΤΕΣ ΡΟΥΜΑΝΕΣ!!!ΣΕΡΒΙΤΟΡΕΣ.\nΜΙΑΣ ΚΑΙ ΑΝΑΦΕΡΑΜΕ , ΒΙΚΤΟΡΥ, ΑΣ ΘΥΜΗΘΟΥΜΕ ΚΑΙ ΤΟΝ ΙΠΟΚΑΜΠΟ " SEE HORSE" , STO KENTRO THS PLATEIAS, ΠΟΥ ΔΙΑΤΕΛΕΣΕ ΜΠΑΡ ΠΟΛΛΑ ΧΡΟΝΙΑ!!!ΟΠΩΣ ΕΠΕΙΣΗΣ ΚΑΙ ΤΟ ΤΡΕΙΙΡΙΣ, ΤΟΥ ΓΙΑΝΝΗ ΒΑΛΣΑΜΗ ΑΠΕΝΑΝΤΙ ΑΠΟ ΤΗΝ ΠΑΙΔΙΚΗ ΧΑΡΑ!\nΤΟ ΚΑΤΑΣΤΗΜΑ ΡΟΥΧΩΝ, YANIS YEAR,ΑΠΕΝΑΝΤΙ ΑΠΟ ΤΟ ΜΑΝΑΒΙΚΟ ΠΟΥΛΟΥ ΤΟΥ ΓΙΑΝΝΗ ΜΠΑΤΙΣΤΑΤΟΥ, ΚΑΙ ΤΑ ΠΑΠΟΥΤΣΙΑ ΚΑΙ ΛΟΙΠΑ ΕΙΔΗ ΤΟΥ ΟΔΥΣΣΕΑ(ΛΟΥΙΖΑΣ)\nΑΠΟ ΕΣΤΙΑΤΟΡΙΑ, ΕΙΧΑΜΕ ΤΟ ΣΥΡΤΑΚΙ ΤΩΝ ΒΑΛΣΑΜΕΩΝ,ΚΑΙ ΤΟΥ ΝΙΚΟΥ ΑΡΓΟΤΕΡΑ, ΤΟ ΚΕΥ ΣΙΤΤΥ ΤΟΥ ΚΟΛΑΙΤΗ, ΚΑΙ ΤΟΥ ΜΑΡΙΝΟΥ ΜΕΡΙΑΝΟΥ ΚΑΙ ΕΝ ΣΥΝΕΧΕΙΑ ΖΑΧΑΡΟΠΛΑΣΤΕΙΟ ΤΟΥ ΒΑΛΣΑΜΗ!!!! ΕΙΔΗ ΞΑΝΑΝΟΙΚΙΑΣΤΗΚΕ ΓΙΑ ΑΛΛΗ ΧΡΗΣΗ!\nΤΕΛΟΣ ΤΟ ΟΚΕΥ ΤΟΥ ΓΑΒΡΙΕΛΑΤΟΥ, ΚΑΙ ΜΕΤΕΠΕΙΤΑ ΔΕΛΦΙΝΙΑ, ΟΠΩΣ ΚΑΙ ΤΟ ΑΚΡΩΤΗΡΙ , ΠΟΥ ΜΕΤΑΚΟΜΗΣΕ ΑΠΟ ΑΡΑΓΙΑ, ΣΤΟ ΤΡΙΓΩΝΟ ΚΑΙ ΕΚΛΕΙΣΕ ΦΕΤΟΣ!!!\nΣΗΜΕΙΟ ΠΟΥ ΕΙΧΕ ΔΟΥΛΕΨΕΙ ΚΑΙ Ο ΤΟΤΟΛΟΣ ΤΗΝ ΠΙΤΣΑΡΙΑ ΦΛΙΣΒΟΣ!!!!\nΕΝΩ ΚΑΙ Ο ΓΙΩΡΓΟΣ ΤΟΤΟΛΟΣ ,ΕΙΧΕ ΠΡΩΤΟΔΟΥΛΕΨΕΙ ΤΟ ΣΗΜΕΡΙΝΟ ΤΕΚΙΛΑ ΣΑΝ ΕΣΤΙΑΤΟΡΙΟ!!!!!ΜΟΥ ΔΙΑΦΕΥΓΕΙ ΤΟ ΟΝΟΜΑ......ΣΥΓΝΩΜΗ!\nΑΛΛΕΣ ΚΛΕΙΣΤΕΣ ΕΠΕΙΧΕΙΡΙΣΕΙΣ, ΕΙΝΑΙ Η ΨΗΣΤΑΡΙΑ ΖΟΡΜΠΑΣ, ΚΑΙ ΔΕΝ ΕΙΜΑΙ ΣΙΓΟΥΡΟΣ ΓΙΑ ΤΟ ΜΙΜΟΖΑ!!!!ΟΛΟΙ ΕΧΟΥΝ ΣΥΜΒΑΛΕΙ ΕΝΑ ΛΙΘΑΡΑΚΙ ΣΤΟΝ ΤΟΠΟ ΜΑΣ ΜΕ ΤΗΝ ΙΔΙΟΤΙΚΗ ΤΟΥΣ ΠΡΩΤΟΒΟΥΛΙΑ, ΚΑΙ ΜΙΑ ΑΝΑΔΡΟΜΗ ΣΤΟ ΠΑΡΕΛΘΟΝ ΔΕΝ ΕΙΝΑΙ ΚΑΚΗ ΚΑΠΟΥ ΚΑΠΟΥ!\nΟ Βαγγέλης Χιόνης ετοιμάζει την επιστροφή του! Η νέα απόβαση θα είναι από ...αέρος! Προς το παρον καλλιεργεί μαρούλια στις Πλατιές. http://vaggelishionis.blogspot.com/\nKALH TOY EPITYXEIA!!!!!! MIPOS ENOEIS AEROSTATA-ANEMOPTERA?????\nΧΜ.. ΚΑΤΙ .. ΠΕΡΙΠΟΥ..\nΟ Simco Maritime ΑΛΛΕΣ ΕΠΙΧΕΙΡΗΣΕΙΣ ΠΟΥ ΘΥΜΑΜΑΙ ΕΙΝΑΙ ΤΟ ΜΠΑΡ ΕΚΕΙ ΠΟΥ ΕΧΕΙ ΤΩΡΑ ΦΩΤΟΓΡΑΦΕΙΟ Ο Δ.ΒΑΝΔΩΡΟΣ ΑΚΟΜΗ ΤΑ ΣΟΥΒΕΝΙΡ ΤΗΣ ΠΗΓΗΣ. ΤΑ ΣΟΥΒΕΝΙΡ ΣΤΟΥ ΜΕΤΑΞΑ. Ο ΚΕΦΑΛΟΣ ΣΑΝ ΕΣΤΙΑΤΟΡΙΟ. Ο ΒΕΡΥΚΙΟΣ ΜΕ ΚΑΦΕΤΕΡΙΑ ΕΚΕΙ ΠΟΥ ΕΙΝΑΙ ΤΟ ΜΑΝΑΒΙΚΟ. Η ΨΗΣΤΑΡΙΑ ΤΟΥ ΣΚΑΝΤΑΛΗ, Η ΨΗΣΤΑΡΙΑ ΤΟΥ ΠΛΑΝΙΑΔΟΥ. Η ΤΑΒΕΡΝΑ ΤΟΥ ΖΑΒΡΑ, ΤΑ BB CLUB (ΜΠΙΜΠΙΣ) ΚΑΙ ΤΟ ΙΠΤΑΜΕΝΟ ΔΕΛΦΙΝΙ ΤΟΥ ΣΑΡΑΦΗ ΠΟΥ ΕΝΩΝΕ ΤΑ ΝΗΣΙΑ ΖΑΚΥΝΘΟ-ΚΕΦΑΛΟΝΙΑ-ΙΘΑΚΗ-ΛΕΥΚΑΔΑ ΣΥΝ ΠΟΡΟ ΠΑΤΡΑ ΓΙΑ ΕΝΑ ΜΙΚΡΟ ΔΙΑΣΤΗΜΑ!!!...\nΟ Simco Maritime ΘΥΜΗΘΗΚΑ ΑΚΟΜΗ ΤΑ ΣΟΥΒΕΝΙΡ ΤΟΥ ΜΠΕΝΟΥ. ΤΗΝ ΚΑΝΤΙΝΑ ΣΤΗΝ ΠΑΙΔΙΚΗ ΧΑΡΑ. ΤΟ ΚΑΦΕΝΕΙΟ ΕΚΕΙ ΠΟΥ ΕΙΝΑΙ ΤΟ ΧΑΣΑΠΙΚΟ ΤΟΥ ΝΩΝΤΑ. ΤΑ ΣΟΥΒΕΝΙΡ ΤΗΣ ΜΕΝΕΓΑΤΟΥ. ΤΑ ΕΝΟΙΚΙΑΖΟΜΕΝΑ ΤΟΥ ΜΑΚΑΡΙΤΗ ΚΩΣΤΑ ΤΖΑΜΑΡΙΑ. ΤΟ ΜΙΚΡΟ ΜΑΓΑΖΙ ΤΟΥ ΛΕΩΝΙΔΑ ΔΙΠΛΑ ΑΠΟ ΤΟΝ ΜΕΜΑ. ΤΑ ΚΑΛΟΚΑΙΡΙΝΑ ΤΟΥ ΠΑΡΑΜΕΡΙΤΗ ΕΚΕΙ ΠΟΥ ΕΙΝΑΙ Η ΚΙΒΩΤΟΣ. ΤΟ ΣΟΥΠΕΡ ΜΑΡΚΕΤ ΣΤΟ ΛΙΜΑΝΙ, ΚΑΙ ΤΟ ΧΟΝΤΡΙΚΟ ΕΜΠΟΡΙΟ ΤΟΥ ΑΡΓΥΡΗ ΒΙΤΟΡΟΥ!!...\nτο μαγαζι με τα πλακακια στο λιμανι? πωπω θυμητικο!!!!!!!!!!!!!KOTSHS!!!\nΥΠΕΝΘΥΜΙΣΗ ΠΟΥ ΞΕΧΑΣΑ, ΓΙΑ ΤΟ ΤΟΥΡΙΣΤΙΚΟ!!!ΠΡΩΤΗ ΤΟΥ ΟΝΟΜΑΣΙΑ ΗΤΑΝ ΒΑΡΔΙΟΛΑ, ΚΑΙ ΣΤΗΝ ΣΥΝΕΧΕΙΑ ΕΠΙ ΓΟΥΛΙΜΗ , ΗΤΑΝ HERKULES!!!\nSIMCO MARITIME....ΠΟΛΛΟΙ ΕΙΝΑΙ ΑΥΤΟΙ ΠΟΥ ΘΥΜΟΥΝΤΑΙ ΟΤΙ ΤΗΝ ΨΗΣΤΑΡΙΑ "ΤΟ ΣΤΕΚΙ" ΠΡΙΝ ΤΟΝ ΘΑΝΑΣΗ ΤΗΝ ΕΙΧΕ Ο ΑΔΕΛΦΟΣ ΤΟΥ ΠΑΝΑΓΗΣ ΤΟΤΟΛΟΣ.........ΕΛΑΧΙΣΤΟΙ ΕΙΝΑΙ ΟΜΩΣ ΑΥΤΟΙ ΠΟΥ ΘΥΜΟΥΝΤΑΙ ΟΤΙ ΠΡΙΝ ΑΝΟΙΞΕΙ ΤΗΝ ΨΗΣΤΑΡΙΑ Ο ΠΑΝΑΓΗΣ ΜΕ ΤΟΝ ΠΕΘΕΡΟ ΤΟΥ ΕΚΕΙ ΕΙΧΕ ΑΝΟΙΞΕΙ ΜΑΝΑΒΙΚΟ Ο ΔΗΜΗΤΡΗΣ ΠΕΤΡΑΤΟΣ- ΟΙΚΟΔΟΜΙΚΑ ΥΛΙΚΑ ΑΙΚ.ΠΕΤΡΑΤΟΥ!!!!!!!!!!\nΠΟΛΛΟΙ ΛΙΓΟΙ ΘΥΜΟΥΝΤΑΙ ΤΟΥ ΓΟΤΟΥ,ΜΕΝΑΓΙΑ,ΑΝΔΡΕΟΛΑ,ΤΡΙΚΑΛΙΟΤΗ,\nΠΡΕΠΕΙ ΝΑ ΒΑΛΟΥΜΕ ΣΤΗΝ ΛΙΣΤΑ ΜΑΣ , ΚΑΙ ΤΑ ΚΑΡΑΒΙΑ ΑΠΟ ΤΟ 1981, ΠΟΥ ΔΡΟΜΟΛΟΓΗΘΗΚΑΝ ΣΤΟ ΛΙΜΑΝΙ ΜΑΣ!!! ΑΙΝΟΣ, ΔΗΛΟΣ, ΚΑΙ ΘΥΜΗΣΤΕ ΜΟΥ ΚΙ ΑΛΛΑ!!\nΑΣ ΘΥΜΙΘΟΥΜΕ ΚΑΙ ΤΗΝ ΤΕΛΕΥΤΑΙΑ ΕΠΕΙΧΗΡΗΣΗ ΤΟΥ ΧΙΟΝΗ(ΣΟΥΒΕΝΙΡ ΕΜΙΛΥ) ΔΙΠΛΑ ΣΤΟ ΑΛΕΞΑΝΤΕΡ ΤΩΝ ΓΟΥΛΙΜΕΩΝ....\nΓ Ο Υ Λ Ι Μ Η Σ.\nΟ ΑΝΘΡΩΠΟΣ ΠΟΥ ΓΙΑ ΠΟΛΛΑ ΧΡΟΝΙΑ ΠΡΑΚΤΟΡΕΨΕ ΚΑΙ ΓΕΜΙΖΕ ΜΕ ΚΟΣΜΟ ΤΑ ΔΩΜΑΤΙΑ ΤΟΥ ΠΟΡΟΥ, Ο ΕΠΩΜΕΝΟΣ ΜΕΤΑ ΤΟΝ ΕΞΑΔΑΚΤΥΛΟ ΠΕΝΤΑΕΤΙΑΣ 1964-69\nΠΟΥ ΕΦΕΡΕ ΤΟΝ ΤΟΥΡΙΣΜΟ ΣΤΟ ΧΩΡΙΟ ΜΑΣ ΜΕ ΤΟ ΓΚΡΟΥΠ ΤΩΝ ΓΑΛΛΩΝ ΤΟΥΡΙΣΤΩΝ..\nΣΕ ΕΝΑ ΧΩΡΙΟ ΧΩΡΙΣ ΚΑΜΟΙΑ ΥΠΟΔΟΜΗ ΤΟΤΕ!!!!\nΠΟΛΛΟΙ ΕΙΝΑΙ ΑΥΤΟΙ ΠΟΥ ΘΥΜΟΥΝΤΑΙ ΟΤΙ ΤΗΝ ΨΗΣΤΑΡΙΑ "ΤΟ ΣΤΕΚΙ" ΠΡΙΝ ΤΟΝ ΘΑΝΑΣΗ ΤΗΝ ΕΙΧΕ Ο ΑΔΕΛΦΟΣ ΤΟΥ ΠΑΝΑΓΗΣ ΤΟΤΟΛΟΣ.........ΕΛΑΧΙΣΤΟΙ ΕΙΝΑΙ ΟΜΩΣ ΑΥΤΟΙ ΠΟΥ ΘΥΜΟΥΝΤΑΙ ΟΤΙ ΠΡΙΝ ΑΝΟΙΞΕΙ ΤΗΝ ΨΗΣΤΑΡΙΑ Ο ΠΑΝΑΓΗΣ ΜΕ ΤΟΝ ΠΕΘΕΡΟ ΤΟΥ ΕΚΕΙ ΕΙΧΕ ΑΝΟΙΞΕΙ ΜΑΝΑΒΙΚΟ Ο ΔΗΜΗΤΡΗΣ ΠΕΤΡΑΤΟΣ- ΟΙΚΟΔΟΜΙΚΑ ΥΛΙΚΑ ΑΙΚ.ΠΕΤΡΑΤΟΥ!!!!!!!!!!\nΚΑΙ ΠΡΟΣΘΕΤΩ ΚΑΙ ΤΟ ΞΕΝΟΔΟΧΕΙΟ ΑΤΡΟΣ, ΠΟΥ ΛΕΙΤΟΥΡΓΗΣΕ ΚΑΙ ΣΑΝ ΖΑΧΑΡΟΠΛΑΣΤΕΙΟ!!! ΦΑΙΝΟΝΤΑΙ ΠΟΛΛΑ ,ΚΑΙ ΣΙΓΟΥΡΑ ΚΑΠΟΙΑ ΔΕΝ ΤΑ ΑΝΑΦΕΡΑΜΕ ,ΑΚΟΜΗ!\nΛΕΝΑ 7 Ιουλίου 2011 - 4:37 μ.μ.\nΤο ΑΒΑΔΕ στο λιμανι τη δεκαετια του 80 !!!\nKAI ΓΙΑ ΝΑ ΣΥΝΕΧΙΣΩ ΤΟΝ ΤΟΤΕ ΔΙΑΛΟΓΟ,, ΦΤΑΝΩΝΤΑς ΣΤΟ ΜΑΚΡΙΝΟ ΚΑΛΟΚΑΙΡΙ 2017\nΝΑ ΠΩ ΜΕΡΙΚΕς ΑΚΟΜΗ ΑΛΑΓΕς ΑΠΌ ΤΟΤΕ! ΑΝΟΙΞΑΝ ΜΕΡΙΚΑ ΝΕΑ ΜΑΓΑΖΙΑ,,ΚΥΡΙΩς\nΚΑΦΕΤΕΡΙΕς,, ΑΛΛΑ ΣΕ ΑΥΤΑ ΤΑ ΧΡΟΝΙΑ ΝΑ ΜΕΙΝΩ,,, ΣΤΟ ΠΟΙΑ "ΠΕΘΑΝΑΝ"\nΣΤΟ "ΝΕΚΡΟΤΑΦΕΙΟ" ΠΟΡΟΣ.\nΒΑΝΕΣΑ-ΣΚΑΝΤΑΛΗς-ΡΟΜΑΝΤΖΑ-ΠΟΥΛΟς ΜΑΝΑΒΙΚΗ-ΑΛΙΕΥΤΙΚΑ ΜΙΧΑΛΗς-\nΑναρτήθηκε από ΠΟΡΟΣ ΚΕΦΑΛΟΝΙΑ στις 3:46 μ.μ.\nΕτικέτες ΚΑΤΑΣΤΗΜΑΤΑ, ΦΩΤΟΓΡΑΦΙΕΣ\nΚΑΤΙ ΦΤΑΙΕΙ ΣΕ ΠΟΡΟ ,, ΚΑΙ ΣΙΓΟΥΡΑ ΔΕΝ ΦΤΑΙΝΕ ΟΙ Α...\nΧρησιμες φωτο ΚΑΙ ΦΟΡΚΥΝΑΣ


Δ. Κρεμαστινός: Η Πρόεδρος του Κινήματος Αλλαγής έχει εξουσιοδοτηθεί από τη βάση του να το εκφράζει | ΤΟ ΠΑΡΟΝ\nΔ. Κρεμαστινός: Η Πρόεδρος του Κινήματος Αλλαγής έχει εξουσιοδοτηθεί από τη βάση του να το εκφράζει\nΟ Αντιπρόεδρος της Βουλής και Βουλευτής Δωδεκανήσου Δημήτρης Κρεμαστινός μίλησε στον Ρ/Σ Στο Κόκκινο και στο δημοσιογράφο Νίκο Σβέρκο για τα εσωκομματικά του Κινήματος Αλλαγής και για τη συμφωνία με τα Σκόπια.\nΕρωτηθείς για τη «διάσπαση» του Κινήματος Αλλαγής και την αποχώρηση του Ποταμιού με αφορμή τη διαφωνία για το Μακεδονικό είπε ότι «δεν υπάρχει κανένα στοιχείο» γι’ αυτό και δεν μπορεί να τοποθετηθεί για το θέμα.\nΣχετικά με την έκφραση εσωκομματικών διαφωνιών, ο Δημήτρης Κρεμαστινός είπε ότι είναι θεμιτή η διαφωνία αλλά ότι πρέπει να διατυπώνεται δημοσίως με φειδώ. Εξήγησε ότι όταν συγκροτηθούν τα εκλεγμένα όργανα από τη βάση θα λύσουν το πρόβλημα, εντούτοις μέχρι αυτά να εκλεγούν εξουσιοδοτείται η Πρόεδρος Φώφη Γεννηματά να εκφράζει τη γραμμή του κινήματος καθώς είναι εκλεγμένη απευθείας από τη βάση του Κινήματος Αλλαγής.\n«Δημοσιογράφος: Λοιπόν εδώ διαβάζουμε από τα δημοσιεύματα, φαίνεται ότι τα πράγματα για το Κίνημα Αλλαγής είναι δύσκολα, διότι το Ποτάμι φαίνεται πολύ δυσαρεστημένο για τον τρόπο που λαμβάνονται οι αποφάσεις σε αυτή τη συμμαχία και λένε ότι ίσως απειλείται και με διάσπαση. Είναι πραγματική αυτή η εικόνα;\nΔ.Κ.: Κοιτάξτε για την διάσπαση δεν μπορώ να σας πω τίποτα γιατί δεν υπάρχει κανένα στοιχείο.\nΕκείνο όμως που μπορώ να σας πω με σιγουριά είναι ότι όταν ένα κόμμα μετέχει σε έναν συνασπισμό, γιατί περί αυτού πρόκειται, πρέπει να σέβεται, αν μη τι άλλο, τις αρχές του συνασπισμού. Οι αρχές του συνασπισμού αυτού λένε ότι έως ότου συγκροτηθούν όργανα τα οποία θα είναι εκλεγμένα από τη βάση, τώρα αρχίζουν την Κυριακή οι πρώτες εκλογές της βάσης, εξουσιοδοτείται ο Πρόεδρος να εκφράζει την γραμμή του κινήματος.\nΈστω κι αν υπάρχουν διαφωνίες – γιατί είναι πολύ λογικό να υπάρχουν διαφωνίες όταν υπάρχουν διάφορα κόμματα σε έναν συνασπισμό – δεν είχε το ηθικό δικαίωμα, αν μη τι άλλο, ένας από αυτούς δημόσια να εκφράζει τη διαφωνία του και προ παντός μέσα στη Βουλή. Είναι λοιπόν θεμιτή η διαφωνία αλλά μέχρις ότου αποκτηθεί αυτό που λέγεται αντιπροσώπευση της βάσης, ή εκλογική, είναι μια στοιχειώδης συμφωνία που πρέπει να υπάρχει. Κατά συνέπεια, οι αποφάσεις τις οποίες μπορεί ένα κόμμα να παίρνει, δεν μπορούν να δημοσιοποιούνται με τέτοια ευκολία, διότι απλώς δημιουργούν προβλήματα στο κόμμα που πάει να δημιουργηθεί.\nΔημοσιογράφος: Ξέρετε, θα αντιτείνει κάποιος από το Ποτάμι ή από τους άλλους σχηματισμούς που μετέχουν στο Κίνημα Αλλαγής ότι ουσιαστικά η Φώφη Γεννηματά τους έχει καπελώσει, ότι δηλαδή κάνουν συνεδριάσεις και οι 5 εκ των συμμετεχόντων στην ηγεσία του Κινήματος Αλλαγής έχουν μια συγκεκριμένη άποψη θετική με διαφορετικές πτυχές, για αυτή τη συμφωνία και η Φώφη Γεννηματά ήταν εναντίον αυτής της συμφωνίας, ότι ελήφθη η απόφαση να μην υπάρξει ανακοίνωση και την επόμενη μέρα τους καπέλωσε η Φώφη Γεννηματά με μία ανακοίνωση.\nΔ.Κ.: Κοιτάξτε, είναι αναμφισβήτητο ότι η συγκρότηση του Κινήματος Αλλαγής είναι τέτοια ώστε τέτοια προβλήματα θα υπάρχουν, δηλαδή δεν έχει γίνει εκλογή κανενός οργάνου, το Πολιτικό Συμβούλιο έχει διοριστεί ουσιαστικά από την κα Γεννηματά. Αλλά ας μην παραβλέπουμε ότι η κα Γεννηματά θα μπορούσε να επιλέξει αντί για τα συγκεκριμένα αυτά μέλη να έχει συγκροτήσει ένα 15μελές συμβούλιο, το οποίο να εκπροσωπούσε τις απόψεις της και τότε δημοκρατικότατα, εντός ή εκτός εισαγωγικών όπως θέλετε πείτε το, θα είχε εκφραστεί το Πολιτικό Συμβούλιο. Όταν λοιπόν η Πρόεδρος, που πήρε σε 2 Κυριακές των εσωκομματικών εκλογών την πλειοψηφία, προσπαθεί να οργανώσει το κόμμα για να εκφραστεί δημοκρατικά, δεν έχει κανένας το δικαίωμα μόνος του να εκφράζεται.\nΔημοσιογράφος: Άρα δηλαδή λέτε ότι η Φώφη Γεννηματά εκφράζει τον κόσμο του Κινήματος Αλλαγής και αυτό θα αποτυπωθεί και στις εσωκομματικές εκλογές.\nΔ.Κ.: Το πιθανότερο. Αλλά ανεξάρτητα από αυτό, τις εσωκομματικές εκλογές, εγώ σας εκφράζω το τι συμβαίνει αυτή τη στιγμή. Δηλαδή κα Γεννηματά διόρισε 5μελές Πολιτικό Συμβούλιο, το οποίο το έχρισε για να τη βοηθήσει για να κάνει την ενοποίηση του κόμματος. Δεν το προσδιόρισε για να της κάνει εσωτερική αντιπολίτευση.\nΗ κα Γεννηματά έχει να οργανώσει το κόμμα δημοκρατικά από την βάση μέχρι την κορυφή. Το οποίο βέβαια δεν μπορεί να γίνει σε 1 μήνα, εκλογές την Κυριακή. Εκείνο λοιπόν πρέπει κανένας να πει είναι ότι η έκφραση της γνώμης πρέπει κατά κάποιο τρόπο να γίνεται με φειδώ και κυρίως να μην έρχεται στη Βουλή. Εγώ διαφωνώ διότι το θέμα κατάντα αστείο.\nΔημοσιογράφος: Από εκεί και πέρα τώρα, πάμε στην συμφωνία. Η συμφωνία είναι πραγματικότητα, άρα έχουμε πολλά ακόμη να δούμε. Αν τα καταφέρει η ηγεσία της γείτονος, το Κίνημα Αλλαγής θα πρέπει να ψηφίσει υπέρ στη διαδικασία κύρωσης όταν θα έρθει στη Βουλή;\nΔ.Κ.: Όταν θα έρθει το θέμα στη Βουλή για κύρωση, ασφαλώς και θα λάβουμε τα πάντα υπόψη, τις εσωτερικές και τις εξωτερικές συνθήκες, αλλά κυρίως τις μεταβολές που πρέπει να είναι ξεκάθαρες στο Σύνταγμα της γείτονος χώρας. Γιατί σας το λέω αυτό; Γιατί οι άνθρωποι αυτοί, τα Σκόπια, ας το πούμε έτσι, ή Βόρεια Μακεδονία αν θέλετε σύμφωνα με την συμφωνία, έχουν μέχρι τώρα δείξει αναξιοπιστία, δηλαδή από την ενδιάμεση συμφωνία που υποχρεώθηκαν να υπογράψουν με τους Αμερικανούς, δεν εφάρμοσαν σχεδόν τίποτα.\nΔημοσιογράφος: Κι εμείς έχουμε καταδικαστεί για την ενδιάμεση συμφωνία, να το θυμόμαστε αυτό.\nΔ.Κ.: Έχουμε καταδικαστεί για άλλο πράγμα αλλά αυτοί δεν εφάρμοσαν τίποτα. Δεν εφάρμοσαν τίποτα, ούτε σημαίες άλλαξαν, ούτε τίποτα.\nΔημοσιογράφος: Έχουν αλλάξει ονόματα στα αεροδρόμια τους, αλλάξανε τις εθνικές οδούς.\nΔ.Κ.: Το έκαναν τώρα, όχι τότε. Για τώρα λέτε.\nΔημοσιογράφος: Ναι, φαίνεται ότι υπάρχει μια διάθεση προς αυτή την κατεύθυνση.\nΔ.Κ.: Θα το συζητήσουμε. Με την ενδιάμεση συμφωνία απεδείχθη ότι δεν υπήρχε καμία διάθεση. Τώρα φαίνεται ότι υπάρχει μια διάθεση από τον Πρωθυπουργό τους και το βλέπουμε και στην τηλεόραση, αναμφίβολα. Όμως ο Πρόεδρος της Δημοκρατίας τους δεν το αναγνωρίζει. Είναι το πρώτο κόμμα και λένε «εγώ θα το ανατρέψω». Όταν βλέπει ένας αυτά τα πράγματα πρέπει να είναι επιφυλακτικός, διότι άλλο είναι να λέγαν όλοι, έστω και με το κακό παρελθόν, ότι από εδώ και μπρος αλλάζουμε σελίδα και άλλο ο Πρόεδρος της Δημοκρατίας τους και το μεγαλύτερο κόμμα τους να λένε ότι θα το ανατρέψουν. Δεν μπορούμε να αισθανόμαστε κατά κάποιο τρόπο ίσοι.\nΔημοσιογράφος: Κανένας δεν μπορεί να είναι σίγουρος. Αυτό όμως που ρωτάω και έχει ένα νόημα, έγκειται και σε αυτό που είπε η Νέα Δημοκρατία και σήκωσε το λάβαρο των Μακεδονομάχων να το πω έτσι σχηματικά, είπε χθες, σε κάποιες διαρροές προς τους δημοσιογράφους, ότι πλέον η συμφωνία είναι δεδομένη και εμείς δεν μπορούμε να κάνουμε τίποτα για να την αλλάξουμε, άρα ίσως πρέπει να την κυρώσουμε στην επόμενη Βουλή. Καμία Βουλή δεν θα μπορέσει να ακυρώσει αυτή την συμφωνία.\nΔ.Κ.: Κοιτάξτε, εγώ δεν μιλάω κομματικά. Αυτό που έχει σημασία, δεν είναι τι θα κάνει η Νέα Δημοκρατία. Στο κάτω κάτω αυτή τη στιγμή μπορεί να κινείται κομματικά, δεν είναι εκεί το θέμα. Το θέμα είναι τι θα κάνουμε σαν χώρα και τι σχέση θα έχουμε με αυτή τη μικρή χώρα που είναι δίπλα μας. Για να έχουμε καλές σχέσεις, αν μη τι άλλο, πρέπει να παραδεχτούν όλα τα κόμματα και εντός και εκτός, ένα modus vivendi, έναν άξονα του «ναι». Και δεν μπορεί να λέει τώρα ο Πρόεδρος της Δημοκρατίας ότι «εγώ θα ανατρέψω την συμφωνία» και εμείς να λέμε ότι δεν υπάρχει θέμα.\nΔημοσιογράφος: Το Ευρωπαϊκό Σοσιαλιστικό Κόμμα πάντως δεν ήταν και πολύ ευχαριστημένο με την στάση που κράτησε το ΠΑΣΟΚ σε αυτή τη συμφωνία.\nΔ.Κ.: Διακαώς επιθυμούν οι ξένοι, και οι σοσιαλιστές και οι μη σοσιαλιστές, αυτή η ιστορία να λήξει. Το επιθυμούν διακαώς διότι φοβούνται την επιρροή της Ρωσίας στη χώρα αυτή και ενδεχομένως και το μουσουλμανικό τόξο. Και δεν κοιτάζουν μόνο αυτά που συζητούμε εμείς, τα οποία θεωρούν ότι είναι υπερβολικά, τα βλέπουν τελείως διαφορετικά. Ο λαός ο δικός μας και ειδικά οι κάτοικοι της Μακεδονίας είναι ευαίσθητοι και έχουν τελείως διαφορετικό κώδικα συμπεριφοράς από ότι έχουν οι Ευρωπαίοι ή οι Αμερικανοί. Αυτό πρέπει να το λάβει κάποιος υπόψη του. Όμως το να κινούμεθα για να βελτιώσουμε τις σχέσεις μας και να πείσουμε αν θέλετε την άλλη πλευρά, δεν εννοώ τον Ζάεφ, εννοώ τους άλλους να είναι λογικοί, αυτό πρέπει να γίνεται και καλώς γίνεται. Άλλο το ένα, άλλο το άλλο.»\nTags: ΔΗΜΗΤΡΗΣ ΚΡΕΜΑΣΤΙΝΟΣ , πολιτικη\nΟ Αντιπρόεδρος της Βουλής και Βουλευτής Δωδεκανήσου Δημήτρης Κρεμαστινός μίλησε στον Ρ/Σ Στο Κόκκινο…


The Walking Hats live στο Half Note | CultureNow.gr\nCULTURENOW / 06-10-2014 / 16:36\nΤα «Καπέλα που Περπατούν» είναι ένα καινούριο δυναμικό κουιντέτο, ειδικά φτιαγμένο για προγράμματα που συνδυάζουν τη χορευτική αίσθηση και την εκλεκτότερη jazz-standards παράδοση των τελευταίων δεκαετιών. Επικεντρώνουν το παίξιμο τους στο μοντέρνο swing , αλλά και σε όλη εκείνη την πρώτη μυθική εποχή του swing, από τα προπολεμικά χρόνια μέχρι τα 70’s. H πρότασή τους χαρακτηρίζεται από σύγχρονες, ανάλαφρες, «γεμάτες» ενορχηστρώσεις που φέρνουν νέο αέρα στα παλιά, γνωστά, αγαπημένα θέματα. Η ουσία της μουσικής τους βρίσκεται στην κίνηση.\nΌπως λένε και οι ίδιοι: «Στα live των walking hats η πιο απαραίτητη προϋπόθεση είναι ο χορός!»\nΤο λένε και το εννοούν και κάθε ζωντανή τους εμφάνιση είναι απόδειξη πως η σουινγκάτη εκδοχή της τζαζ είναι κατ’ αρχήν σωματική.\nΤο σχήμα αποτελείται από νέους αλλά καταξιωμένους jazzers με σταθερή παρουσία στα μουσικά δρώμενα της πόλης. Έχοντας διάθεση για πειραματισμό, καινοτομία και ανανέωση, συνεργάζονται και συνδημιουργούν μία «χρονομηχανή» που μπορεί να μας ταξιδέψει στο παρελθόν χωρίς να χάνει την επαφή με το παρόν.\nΠρωταγωνιστεί η φωνή της Μαρίζας Νειάδα. Εξαιρετική ανερχόμενη βοκαλίστα με τεχνικά συν εκφραστικά προσόντα και δυνατότητες για μεγάλη συνέχεια. Δίπλα της η κιθάρα του καλού συνθέτη, ενορχηστρωτή και leader Κωσταντίνου Χειμαριού, τα τύμπανα του πολύπειρου Σ. Μπέλλου και το υπόλοιπο section, πάντα κουρδισμένο και πανέτοιμο για συναρπαστικές βραδιές…


Γιατί οι ΗΠΑ εισβάλουν σε ξένες χώρες... τον Μάρτιο; - Sputnik Ελλάδα\n10:50 22 ΝΟΕΜΒΡΙΟY 2019\nΓιατί οι ΗΠΑ εισβάλουν σε ξένες χώρες... τον Μάρτιο;\n© Sputnik / Genrich Borovick\n15:58 12.03.2019 (ΕΝΗΜΕΡΩΘΗΚΕ 12:17 14.03.2019) Λήψη σύντομου url\nΚαθώς πληθαίνουν καθημερινά οι απειλές της Ουάσινγκτον για την έναρξη στρατιωτικών επιχειρήσεων εναντίον της Βενεζουέλας, ορισμένοι αναλυτές έκαναν μια περίεργη παρατήρηση.\nΣχεδόν όλες οι πολεμικές επιχειρήσεις των ΗΠΑ εναντίον ξένων κρατών, είπαν, σημειώνονται το μήνα Μάρτιο. Εκ πρώτης όψεως, η παρατήρησή τους έδειχνε αδιαμφισβήτητη:\nΟ πόλεμος του Βιετνάμ ξεκίνησε στις 8 Μαρτίου του 1965 με την απόφαση του προέδρου Λίντον Τζόνσον να διατάξει την αποστολή χερσαίων δυνάμεων. Οι νατοϊκοί βομβαρδισμοί της Γιουγκοσλαβίας ξεκίνησαν στις 24 Μαρτίου του 1999 ενώ και ο δεύτερος πόλεμος του Περσικού Κόλπου για την εισβολή και κατάληψη του Ιράκ ξεκίνησε στις 20 Μαρτίου του 2003. Στις 19 Μαρτίου του 2011 ξεκίνησαν και οι αεροπορικές επιδρομές του ΝΑΤΟ στη Λιβύη ενώ αρκετοί προσθέτουν σε αυτή την μακρά λίστα και την επίθεση της Σαουδικής Αραβίας στην Υεμένη στις 25 Μαρτίου του 2015, η οποία χρηματοδοτήθηκε συντονίστηκε και εξοπλίστηκε από τις Ηνωμένων Πολιτείες. Παρά το γεγονός ότι όλες οι προαναφερθείσες επιθέσεις πραγματοποιήθηκαν υπό τον μανδύα μιας «διεθνούς συμμαχίας κρατών» ελάχιστοι αμφισβητούν ότι πρόκειται για αμερικανικούς πολέμους.\nΌπως ήταν αναμενόμενο, ορισμένοι έσπευσαν να προσθέσουν σε αυτές τις παρατηρήσεις και ένα ακόμη επίπεδο συνωμοσιολογίας θυμίζοντας ότι ο Μάρτιος ήταν και ο μήνας στον οποίο ξεκινούσε τις στρατιωτικές της επιχειρήσεις η Ρωμαϊκή αυτοκρατορία. Άλλωστε ο μήνας Μάρτιος πήρε το όνομα του από το λατινικό όνομα του θεού του πολέμου Άρη (Mars). Για τους Ρωμαίους μάλιστα η 15η του Μάρτη — γνωστή με το όνομα Idus Martiae — αποτελούσε την ημέρα στην οποία έπρεπε να εξοφλούνται τα χρέη όλης της χρονιάς αλλά και η ημέρα της δολοφονίας του Ιούλιου Καίσαρα, δηλαδή της προσωπικότητας που συνδέθηκε με το πέρασμα από τη δημοκρατία (republic) στην αυτοκρατορία (imperium).\nΚάπου εδώ βέβαια οι συγκεκριμένες θεωρίες αρχίζουν… να βάζουν νερά. Καταρχήν, η επιλογή της ρωμαϊκής αυτοκρατορίας να ξεκινά τις πολεμικές της επιχειρήσεις τον Μάρτιο δεν έχει καμία μυστικιστική σημασία. Στην αρχαιότητα, ο πόλεμος όπως και η γεωργική παραγωγή ήταν εκείνη την εποχή άρρηκτα συνδεδεμένα με τις κλιματικές συνθήκες και κανένας στρατηγός δεν θα διακινδύνευε να μάχεται κάτω από αντίξοες συνθήκες — ιδιαίτερα οι στρατηγοί μιας αυτοκρατορίας που επιχειρούσαν σε μεγάλες αποστάσεις από τα κέντρα ανεφοδιασμού. Ο σχετικός κανόνας ίσχυε μέχρι και το δεύτερο παγκόσμιο πόλεμο, όπως κατάλαβαν και οι ναζιστές στρατηγοί που τόλμησαν να τα βάλουν με τον «στρατηγό χειμώνα» της πρώην Σοβιετικής Ένωσης.\nH δεύτερη παρατήρηση, σχετικά με την θεωρία ότι οι ΗΠΑ ξεκινούν τους πολέμους τους τον Μάρτιο είναι ότι… δεν ισχύει. Ο πρώτος πόλεμος του Περσικού Κόλπου ξεκίνησε στις 17 Ιανουαρίου του 1991 (ή στις 2 Αυγούστου του 1990 αν θεωρήσουμε σαν ημερομηνία έναρξης την ανάπτυξη στρατιωτικών δυνάμεων σε γειτονικές χώρες του Ιράκ). Η εισβολή του Παναμά έγινε την 1 Ιανουαρίου του 2000 ενώ οι στρατιωτικές επιχειρήσεις στην Σομαλία ξεκίνησαν τον Αύγουστο του 1993. Αν σκεφτεί κανείς ότι μόνο στη Λατινική Αμερική οι ΗΠΑ έχουν πραγματοποιήσει από το 1890 περισσότερες από 56 παρεμβάσεις (άλλοτε με την μορφή πραξικοπημάτων και άλλοτε με την άμεση ανάληψη στρατιωτικής δράσης) μπορεί εύκολα να εντοπίσει δεκάδες ακόμη παραδείγματα στα οποία ο πόλεμος δεν ξεκίνησε τον Μάρτιο.\nΠαρόλα αυτά, έστω και σε συμβολικό ή σημειολογικό επίπεδο, οι θεωρίες που βλέπουν όλους τους αμερικανικούς πολέμους να διεξάγονται τον Μάρτιο και μάλιστα τους συνδέουν με τους πολέμους της Ρωμαϊκής Αυτοκρατορίας, έχουν κάτι να μας διδάξουν.\nΗ Ουάσιγκτον, όπως παλαιότερα και η αρχαία Ρώμη, στην συντριπτική πλειονότητα των περιπτώσεων, δεν κινητοποιούσαν τις ένοπλες δυνάμεις τους αιφνιδιαστικά για να αντιμετωπίσουν μια εξωτερική απειλή. Κάθε πόλεμος είναι με τον ένα ή τον άλλο τρόπο κατακτητικός και σχεδιάζεται για μήνες ή για χρόνια. Οι Ρωμαίοι στρατηγοί έπρεπε να περιμένουν τον Μάρτιο για να ανοίξει ο καιρός όπως οι Αμερικανοί αξιωματούχοι του Πενταγώνου πρέπει κάθε φορά να περιμένουν για το δικό τους παράθυρο ευκαιρίας. Αρχικά οφείλουν να προετοιμάσουν την κοινή γνώμη αποδεικνύοντας ότι ο εκάστοτε αντίπαλός τους είναι ένας φρενοβλαβής, αιμοδιψής, δικτάτορας ο οποίος πρέπει να ανατραπεί για να επικρατήσει η ελευθερία και η δημοκρατία. Στη συνέχεια πρέπει να δημιουργήσουν μια "συμμαχία προθύμων" η οποία θα προσφέρει μια ψευδαίσθηση διεθνούς νομιμότητας. Και τέλος πρέπει να προετοιμάσουν και τη δική τους οικονομία για τυχόν απρόβλεπτες οικονομικές συνέπειες από την επίθεση — ιδιαίτερα αν το θύμα είναι μια πετρελαιοπαραγωγός χώρα όπως το Ιράκ, η Λιβύη και η Βενεζουέλα.\nΌταν ολοκληρωθεί αυτός ο σχεδιασμός κάθε μήνας μπορεί να είναι Μάρτιος.\nΡωμαϊκή Αυτοκρατορία, Μάρτιος, πόλεμος, Βιετνάμ, ΗΠΑ\n10:39 Σενάρια για μειώσεις φόρων αντί για έκτακτο μέρισμα λόγω του υπερπλεονάσματος\n10:36Τσίπρας σε Μητσοτάκη: Με είχατε πει ψεύτη, αποδεικνύεται ότι εσείς είστε ψεύτης


Aπάντηση της Αυστραλίας πρός την Τουρκία για τις γενοκτονίες\nΜε ήπιο τόνο αλλά και με επιχειρήματα ο βουλευτής της Νέας Νότιας Ουαλίας, ιερέας Φρεντ Νάιλ, απάντησε σε πρόσφατη επίθεση που δέχθηκε από τη Γενική Πρόξενο της Τουρκίας στην Αυστραλία.Ο βουλευτής, Φρεντ Νάιλ, δέχθηκε την οξύτατη επίθεση της Τουρκίας γιατί ήταν αυτός που κατέθεσε ψήφισμα στη γερουσία της Νέας Νότιας Ουαλίας για την αναγνώριση της γενοκτονίας Ελλήνων, Αρμενίων και Ασσυρίων από την Οθωμανική Αυτοκρατορία. Το υπουργείο Εξωτερικών της Τουρκίας καταδίκασε το σχετικό ψήφισμα στο κοινοβούλιο της μεγαλύτερης αυστραλιανής Πολιτείας και έκανε λόγο για «ομιλίες μίσους που δεν έχουν καμιά σχέση με τα πραγματικά ιστορικά στοιχεία».\nΟ ιερέας, Φρεντ Νάιλ, υποστήριξε ότι οι γενοκτονίες δεν έγιναν από τη σύγχρονη Τουρκία, αλλά από την Οθωμανική Αυτοκρατορία και επικαλέστηκε τον Αυστραλό ιστορικό, Τζέφρι Ρόμπερτσον, που με μελέτη του απέδειξε πως όντως έγινε γενοκτονία. «Ο Ουίνστον Τσόρτσιλ», συμπλήρωσε, «έκανε λόγο για ολοκαύτωμα προσχεδιασμένο και εκτελεσμένο για πολιτικούς λόγους». Σημείωσε ακόμα πως και Τούρκοι ιστορικοί και πανεπιστημιακοί αλλά και πνευματικοί άνθρωποι όπως ο Τάνερ Ακάμ και ο Ορχάν Παμούκ ζητούν την αναγνώριση των γενοκτονίας. «Δεν καταλαβαίνω, λοιπόν. Γιατί η τοποθέτησή μου χαρακτηρίστηκε ομιλία μίσους;», διερωτήθηκε ο Αυστραλός πολιτικός.\nΟ ιερέας, Φρεντ Νάιλ, έγραψε πως Αυστραλοί που πολέμησαν στην Καλλίπολη το 1915 πιάστηκαν αιχμάλωτοι και μεταφέρθηκαν στην Ανατολία, το Σινά και τη Μεσοποταμία, υπήρξαν μάρτυρες της γενοκτονίας και αυτό είναι καταγεγραμμένο και τα ντοκουμέντα υπάρχουν στο Αυστραλιανό Πολεμικό Μουσείο.\nΑλλά και ο αυστραλιανός τύπος της εποχής, όπως αναφέρει, είχε προβλέψει τα περί γενοκτονίας και είχε καταγράψει τα σχετικά γεγονότα. «Για μας» κατέληξε ο Φρεντ Νάιλ, «δεν είναι απλά θέμα ιστορίας. Είναι υποχρέωση απέναντι στα θύματα, τους απογόνους τους αλλά και υπεράσπισης του διεθνούς δικαίου. Και μέχρι να αναγνωριστούν αυτές οι γενοκτονίες δεν θα ησυχάσουμε».\nΣύμφωνα με το υπουργείο Εξωτερικών της Τουρκία, το σχετικό ψήφισμα που είναι γεμάτο ανακρίβειες και υπερβολές υιοθετήθηκε χωρίς κανένα έλεγχο. «Τέτοιες ενέργειες πλήττουν τις θερμές σχέσεις Αυστραλίας και Τουρκίας», υπογραμμίζεται. Η πρόξενος της Τουρκίας στην Αυστραλία, Γκουλσερέν Σελίκ, έγραψε στο κοινοβούλιο της Νέας Νότιας Ουαλίας επιστολή, στην οποία τονίζεται ότι «η Αυστραλία δεν έχει να κερδίσει τίποτα διατηρώντας ζωντανά αμφιλεγόμενα ιστορικά γεγονότα και μεταφέροντάς τα σε μέρη που δεν έχουν καμιά θέση».\nΠερισσότερα σε αυτή την κατηγορία: « «Η Γενοκτονία των Αρμενίων - Γέφυρα για τη συμφιλίωση των Εθνών» Συνέδριο για την γενοκτονία των Αρμενίων »


Το «αγκάθι» στο παιχνίδι της ΑΕΚ | AEK Fans Blog\nΤο «αγκάθι» στο παιχνίδι της ΑΕΚ\nWritten By geopu21 on Τρίτη, 20 Σεπτεμβρίου 2016 | 22:06\nΤην συγκομιδή των έξι γκολ στα πρώτα δυο ματς πρωταθλήματος, δεν την λές και (διόλου) κακή. Άλλωστε βγάζει έναν μέσο όρο τρία γκολ στην επίθεση της ΑΕΚ ανά παιχνίδι. Όμως μια ματιά να ρίξει κανείς στις ευκαιρίες που έχουν χάσει οι «κιτρινόμαυροι» και στα δυο πρώτα ματς πρωταθλήματος, θα συμπεράνει πως ακόμα και αυτή εξαιρετική συγκομιδή, θα μπορούσε να είναι ακόμα καλύτερη.\nΧαμένα τετ α τετ στο παιχνίδι με την Ξάνθη, χαμένα ακόμα πιο καθαρά τετ α τετ στο παιχνίδι με την Βέροια. «Θα μπορούσαμε να είχαμε πετύχει ακόμα δυο ή τρια γκολ στο πρώτο ημίχρονο» έλεγε στην ανάπαυλα του ματς στο ΟΑΚΑ ο Τιμούρ Κετσπάγια. Και στην Βέροια λίγο έλλειψε να γκρεμίσει τον πάγκο από την αγανάκτηση του από τις καθαρές χαμένες ευκαιρίες.\nΕίναι «αγκάθι» στο παιχνίδι της ΑΕΚ, το γεγονός πως πετάει εύκολα στα σκουπίδια, κλασικές ευκαιρίες. Με τον Κετσπάγια να επιμένει να το επισημαίνει στους παίκτες του, με κάθε τρόπο.\nΜε φωνές κατά την διάρκεια του ματς, με παρατηρήσεις στην προπόνηση, με νουθεσίες στην ομιλία στα αποδυτήρια. «Πρέπει όταν έχουμε την ευκαιρία, να καθαρίζουμε το ματς» λέει και ξαναλέει ο Κετσπάγια, που ξέρει καλά πως όταν η ομάδα παίζει με την φωτιά, σε κάποιο παιχνίδι θα καεί. Ενώ θα έρθουν σίγουρα και ματς, που η ΑΕΚ θα κάνει πολύ λιγότερες ευκαιρίες. Και αν δεν τις εκμεταλλευτεί και τις πετάξει, δεν θα πάρει και τη νίκη.


Διαβάσαμε: Η αρπαγή της Άνι Θορν, CJ Tudor | Πάστα Φλώρα - Pasta flora Magazine\nΌνειρο καλοκαιρινής νύχτας | Από 12 Οκτωβρίου – Θέατρο Βεάκη\nΜετά το ντεμπούτο της, Ο άνθρωπος κιμωλία, η C.J. Tudor –η βρετανίδα Stephen King, όπως επανειλημμένα έχει χαρακτηριστεί από κοινό και κριτικούς– επέστρεψε με το νέο της θρίλερ.\nΤο story με μια ματιά\nΜια μητέρα και ένας γιος βρίσκονται νεκροί μέσα στο αγρόκτημά τους. Κατά τα φαινόμενα η μητέρα σκότωσε το παιδί της και έπειτα αυτοκτόνησε. Πάνω όμως από το πτώμα του αγοριού, ο τοπικός αστυνομικός βρίσκει γραμμένη, με αίμα, τη φράση: ΑΥΤΟΣ ΔΕΝ ΕΙΝΑΙ Ο ΓΙΟΣ ΜΟΥ.\nΤο βιβλίο ακολουθεί τον αδερφό της Άνι, Τζο Θορν, έναν δάσκαλο ο οποίος επιστρέφει στη γενέτειρά του, για να ανακαλύψει τι πραγματικά συνέβη στην αδερφή του. Μέσα από πρωτοπρόσωπη αφήγηση μας εξιστορεί το παρελθόν, τόσο το δικό του όσο και της αδερφής του.\nΑμετανόητος χαρτοπαίκτης, εθισμένος και οριακά με τα χρέη του να αποβαίνουν «μοιραία», προσπαθεί μάταια να ξεφύγει από το παρελθόν το οποίο τον κυνηγά. Το Άρνχιλ δεν είναι ένα φιλόξενο χωριό και μόνο ένας «ξοφλημένος» δάσκαλος θα δεχόταν μετάθεση εκεί.\nΟ Τζο όμως έχει τους λόγους του να επιστρέψει. Αρχικά, δεν αποκαλύπτει ότι σχετίζεται με το μέρος, αλλά γρήγορα γίνεται αντιληπτή η επιστροφή του, από παλιούς γνώριμους. Θα μάθει τι συνέβη στην αδερφή του, με τον δύσκολο τρόπο.\nΜέσα από το παρελθόν και το παρόν του Τζο, ερχόμαστε αντιμέτωποι με ένα καλογραμμένο θρίλερ, το οποίο ενσωματώνει έξοχα το φαινόμενο του bullying. Η συγγραφέας δεν διστάζει να σκιαγραφήσει ένα σκοτεινό και πνιγηρό σχολικό περιβάλλον.\nΣιγά σιγά, η ιστορία της Άνι ξεδιπλώνεται και εμείς βυθιζόμαστε μέσα σε ένα μακάβριο και απειλητικό ανάγνωσμα. Η αρπαγή της Άνι Θορν είναι ένα σκληρό βιβλίο. Θέλει γερό στομάχι, καθώς δεν μένει μόνο στις βασικές αρχές ενός καλού αστυνομικού μυθιστορήματος, αλλά πραγματεύεται με τον κατάλληλο τρόπο τον εκφοβισμό και τη βία.\nΗ C.J Tudor γεννήθηκε στο Σόλσμπερι και μεγάλωσε στο Νότινχαμ, όπου ζει μέχρι σήμερα με τον σύντροφο και την κόρη της. Αγαπούσε από μικρή τη λογοτεχνία, ιδίως τη σκοτεινή και μακάβρια. Όταν οι φίλοι της διάβαζαν Τζούντι Μπλουμ, εκείνη καταβρόχθιζε με μανία τα βιβλία του Στίβεν Κινγκ και του Τζέιμς Χέρμπερτ.\nΤο πρώτο της βιβλίο, Ο Άνθρωπος Κιμωλία, έγινε παγκόσμιο best seller, μεταφράστηκε σε 38 χώρες και τα τηλεοπτικά του δικαιώματα αγοράστηκαν από την EUE/Sokolow.\nΑπέσπασε το βραβείο Dead Good και ήταν υποψήφιο για τα βραβεία National Book Award στην κατηγορία θρίλερ και CWA Dagger. Η Αρπαγή της Άνι Θορν είναι το δεύτερο μυθιστόρημά της. Μπορείτε να επικοινωνήσετε μαζί της στο Twitter @CJTudor και στο Facebook @CJTudorOfficial.\nΗ αρπαγή της Άνι Θορν, C.J. Tudor – Εκδόσεις Κλειδάριθμος\nΒιβλία Βιβλίο Βιβλιοκριτική Εκδόσεις Κλειδάριθμος Η Αρπαγή της Άνι Θορν Συλβάνα Παπαιωάννου


ΤΟΝ ΚΡΕΜΑΣΕ στα ΜΑΝΤΑΛΑΚΙΑ! Η ΜΠΕΚΑΤΩΡΟΥ ΥΠΟΔΕΙΚΝΥΕΙ τον ΑΝΘΡΩΠΟ που την ΚΑΚΟΠΟΙΗΣΕ – Η ΦΑΤΣΑ του στη ΦΟΡΑ [ΦΩΤΟ] – Voliotaki.gr\nΟ ίδιος εκτελεί χρέη εκπροσώπου της ιστιοπλοΐας στην Ελληνική Ολυμπιακή Επιτροπή.\nΤο όνομά του το έχει καταθέσει η Ολυμπιονίκης στον Εισαγγελέα πριν από περίπου ένα μήνα. Η αλυσίδα της σιωπής άρχισε να σπάει όταν άρχισε να κυκλοφορεί στο διαδίκτυο ένα βίντεο με καταγγελίες κατά της Ομοσπονδίας. Η ίδια κλήθηκε σε καταγγελία και δήλωσε πως ο άνθρωπος που την είχε κακοποιήσει σεξουαλικώς ήταν αυτός.\nΠιο συγκεκριμένα, η Σοφία Μπεκατώρου αναφέρει: «Το μοναδικό πράγμα που είχαμε από την ομοσπονδία ήταν ένας συνεχής πόλεμος.\nΔεν νοείται να ακούω από πρόεδρο ελληνικής ιστιοπλοϊκής ομοσπονδίας ότι εγώ εάν θέλω έναν αθλητή τον καταστρέφω σε μία μέρα. Μάλιστα, σε μία νύχτα, είπε».\nΚΡΕΜΑΣΕ ΜΑΝΤΑΛΑΚΙΑ ΜΠΕΚΑΤΩΡΟΥ\t2021-01-18\nTagged with: ΚΡΕΜΑΣΕ ΜΑΝΤΑΛΑΚΙΑ ΜΠΕΚΑΤΩΡΟΥ\nPrevious: MOΡΦΗ “ΧΙΟΝΟΣΤΙΒΑΔΑΣ” ΠΑΙΡΝΟΥΝ οι ΚΑΤΑΓΓΕΛΙΕΣ! ΑΠΟΚΑΛΥΨΗ ΝΙΚΗΣ ΜΠΑΚΟΓΙΑΝΝΗ: «ΔΕΧΘΗΚΑ ΣΕΞΟΥΑΛΙΚΗ ΠΑΡΕΝΟΧΛΗΣΗ ΜΕΤΑ την ΑΤΛΑΝΤΑ»\nNext: “ΝΑ ΣΕΒΑΣΤΟΥΝ τα ΠΑΙΔΙΑ και τα ΕΓΓΟΝΙΑ μου” ΛΕΕΙ ο ΑΡΙΣΤΕΙΔΗΣ ΑΔΑΜΟΠΟΥΛΟΣ ΜΕΤΑ τις ΚΑΤΑΓΓΕΛΙΕΣ ΜΠΕΚΑΤΩΡΟΥ\nΛΙΑΝΑ ΚΑΝΕΛΛΗ: ΡΟΥΧΟ ΚΑΘΑΡΟ στα ΜΑΝΤΑΛΑΚΙΑ σας…


Το Αφηρημένο Blog: Σύντομες Ειδήσεις της Ημέρας 15.3.2018\n(upd) Γ. Βασιλειάδης: Δεσμεύσεις, αλλιώς... λουκέτο. Τρεις απαράβατες προϋποθέσεις έθεσε ο υφυπουργός Αθλητισμού, Γιώργος Βασιλειάδης, μιλώντας στο κεντρικό δελτίο ειδήσεων του ΑΝΤ1, προκειμένου να επαναρχίσει το πρωτάθλημα της Super League. Στην ερώτηση για το «πότε θα ξεκινήσει το πρωτάθλημα» απάντησε πως «αν δεν υπάρξουν δεσμεύσεις από όλους τους φορείς, σέντρα δεν θα ξαναγίνει»\nενώ έθεσε τους όρους που θα πρέπει να εφαρμοστούν προκειμένου να σταματήσουν τα φαινόμενα ανομίας στο ελληνικό ποδόσφαιρο. ΑΠΕ-ΜΠΕ\nΈως και δέκα νεκροί από κατάρρευση πεζογέφυρας στο Μαϊάμι. Από έξι έως και 10 ενδέχεται να είναι οι νεκροί από την κατάρρευση μιας πεζογέφυρας σε αυτοκινητόδρομο της κομητείας Μαϊάμι-Ντέιντ, κοντά στο Διεθνές Πανεπιστήμιο της Φλόριντας, σύμφωνα με τον γερουσιαστή Μπιλ Νέλσον που μίλησε στον τοπικό τηλεοπτικό σταθμό CBS Miami. Οι διασώστες αναζητούν ίχνη ζωής ανάμεσα στα συντρίμμια: στο τσιμέντο και τα αυτοκίνητα που καταπλακώθηκαν σε έναν από τους πλέον πολυσύχναστους αυτοκινητοδρόμους της νότιας Φλόριντας. Τουλάχιστον έξι τραυματίες ανασύρθηκαν και απομακρύνθηκαν με ασθενοφόρα. Οκτώ αυτοκίνητα παγιδεύτηκαν κάτω από την γέφυρα, είπε ο δήμαρχος Κάρλος Χιμένες. ΑΠΕ-ΜΠΕ\nΟ Ερντογάν προειδοποιεί για Γ' Παγκόσμιο Πόλεμο. «Οι ΗΠΑ χτίζουν είκοσι βάσεις στη Συρία, γεγονός που στρέφεται κατά της Ρωσίας και μπορεί να γίνει η αιτία για να ξεσπάσει Γ' Παγκόσμιος Πόλεμος. Το ερώτημα που προκύπτει είναι γιατί χρειάζονται οι αμερικανικές βάσεις στη Συρία, όπου υπάρχουν και δυνάμεις και της Ρωσίας και του Ιράν» ανέφερε ο πρόεδρος της Τουρκίας, Ρετζέπ Ταγίπ Ερντογάν, κατά τη διάρκεια ομιλίας του σε εκδήλωση για την Υγεία. «Ας είμαστε προετοιμασμένοι για τον Γ' Παγκόσμιο Πόλεμο. Πρέπει να είμαστε έτοιμοι για όλα τα ενδεχόμενα» πρόσθεσε. kathimerini.gr\nΚοινό μέτωπο κατά Μόσχας. Η Γερμανία, η Γαλλία, η Βρετανία και οι ΗΠΑ εξέδωσαν κοινό ανακοινωθέν στο οποίο δηλώνουν ότι η απόπειρα δολοφονίας κατά του πρώην Ρώσου πράκτορα Σεργκέι Σκριπάλ, αποτελεί την πρώτη επίθεση τέτοιου τύπου στην Ευρώπη από τον Β' Παγκόσμιο Πόλεμο και συνιστά επίθεση κατά της κυριαρχίας του Ηνωμένου Βασιλείου. Σε ένα σπάνιο κοινό ανακοινωθέν, ο πρόεδρος των Ηνωμένων Πολιτειών, Ντόναλντ Τραμπ, ο πρόεδρος της Γαλλίας Εμμάνουελ Μακρόν, η καγκελάριος Μέρκελ και η Βρετανίδα πρωθυπουργός Τερέζα Μέι, δήλωσαν ότι «δεν υπάρχει εύλογη εναλλακτική εξήγηση» πέραν του να είναι η Μόσχα υπέυθυνη για την επίθεση της 4ης Μαρτίου στην Αγγλία. kathimerini.gr\nΣτόλτενμπεργκ: Η δηλητηρίαση του πρώην ρώσου διπλού κατασκόπου στο Ηνωμένο Βασίλειο είναι μία «εξαιρετικά σοβαρή» επίθεση εναντίον μίας χώρας του ΝΑΤΟ και αν η Ρωσία επιδιώκει τη σύγκρουση, «θα είμαστε σε θέση να υπερασπισθούμε όλα τα μέλη μας», προειδοποίησε σήμερα ο γενικός γραμματέας της Ατλαντικής Συμμαχίας Γενς Στόλτενμπεργκ. ΑΠΕ-ΜΠΕ\nΣεργκέι Λαβρόφ: «Πρόστυχες και ανυπόστατες» χαρακτήρισε ο ρώσος ΥΠΕΞ Σεργκέι Λαβρόφ τις κατηγορίες του Λονδίνου ενάντια στη Μόσχα αναφορικά με την υπόθεση της δηλητηρίασης του πρώην ρώσου συνταγματάρχη Σεργκέι Σκριπάλ, πράκτορα των μυστικών υπηρεσιών της Βρετανίας που στρατολογήθηκε τη δεκαετία του 1990. Νωρίτερα το επίσημο πρακτορείο ειδήσεων RIA είχε μεταδώσει ότι ο Λαβρόφ δήλωσε «απολύτως έτοιμος» να απελάσει βρετανούς διπλωμάτες ως αντίποινα στην απόφαση της Τερέζα Μέι να απελάσει 23 ρώσους διπλωμάτες. kathimerini.gr\nΠάιατ: Εύσημα στη ναυτιλία μας - «Κλειδιά» Σύρος και Αλεξανδρούπολη. «Το μέγεθος και ο παγκόσμιος αντίκτυπος της ελληνικής ναυτιλιακής βιομηχανίας είναι ένα τεράστιο επίτευγμα, για το οποίο ο ελληνικός λαός είναι δικαιολογημένα υπερήφανος», τόνισε ο Αμερικανός πρέσβης στην Αθήνα, Τζέφρι Πάιατ, μιλώντας χθες στο ναυτιλιακό συνέδριο με τίτλο «Η παγκόσμια Επίδραση της Ναυτιλίας», στο Ίδρυμα Ευγενίδου. Ειδική μνεία έκανε στο ναυπηγείο της Σύρου υπό τη νέα ιδιοκτησία που εδρεύει στις ΗΠΑ. «Ελπίζω επίσης ότι οι εταιρείες των ΗΠΑ θα έχουν την ευκαιρία να επενδύσουν στο λιμάνι της Αλεξανδρούπολης» προσέθεσε. naftemporiki.gr\nΚαταδρομική επίθεση κουκουλοφόρων σε υποκαταστήματα τραπεζών. Καταδρομική επίθεση με βαριοπούλες σε δύο υποκαταστήματα των τραπεζών «Πειραιώς» και «Εθνικής» επί της οδού Χαλκοκονδύλη πραγματοποίησε ομάδα 10 ατόμων. Οι άγνωστοι, αφού προκάλεσαν φθορές στα ATM και τις τζαμαρίες των τραπεζών, αποχώρησαν προς την πλευρά των Εξαρχείων. Αυτή την ώρα είναι σε εξέλιξη επιχείρηση της αστυνομίας για τον εντοπισμό των δραστών. kathimerini.gr\nΕισβολή στο Πανεπιστήμιο Πειραιώς πραγματοποίησε την Πέμπτη ομάδα αγνώστων, σε αίθουσα που εκείνη την ώρα έκανε μάθημα η καθηγήτρια διεθνών σπουδών Μαίρη Μπόση. Σύμφωνα με πληροφορίες οι κουκουλοφόροι έριξαν μπογιές στην αίθουσα και στην ίδια. kathimerini.gr\nΕλλάδα, στο τουριστικό top 10 των χωρών του ΟΟΣΑ. Η Ελλάδα είναι η 10η μεγαλύτερη τουριστική δύναμη μεταξύ των χωρών του ΟΟΣΑ, με βάση υπολογισμού τον αριθμό των διεθνών τουριστικών αφίξεων το 2016. Σύμφωνα με την έκθεση, η Ελλάδα το 2016 προσέλκυσε 28 εκατ. τουρίστες, 7,5% περισσότερους από το 2015. Τα μεγέθη αυτά κατατάσσουν την Ελλάδα στη 10η θέση της σχετικής κατάταξης, πίσω από Γαλλία, ΗΠΑ, Ισπανία,Ηνωμένο Βασίλειο, Γερμανία, Μεξικό, Ιταλία, Τουρκία και Αυστρία. naftemporiki.gr\nΓενναίο «κούρεμα» δανείων πριν από την πώλησή τους στα funds. Καθώς οι τράπεζες επιταχύνουν τις πωλήσεις προβληματικών δανείων, δίνουν μία τελευταία ευκαιρία στους δανειολήπτες να τα ρυθμίσουν, πριν βρεθούν αντιμέτωποι με τα funds που θα τα αγοράσουν. Οι τράπεζες έχουν αποστείλει επιστολές σε περισσότερους από 500.000 δανειολήπτες, προτείνοντας γενναίο «κούρεμα» της αρχικής οφειλής από 70% έως 95%. kathimerini.gr\nΕπτά νεκροί σε επιχείρηση της αστυνομίας για ανάκτηση ελέγχου σε φυλακή της Βολιβίας. Επτά κρατούμενοι σκοτώθηκαν όταν η αστυνομία προχώρησε σε ευρείας κλίμακας επιχείρηση στη φυλακή που μέχρι χθες θεωρείτο η πιο επικίνδυνη στη Βολιβία, σύμφωνα με ΜΜΕ της λατινοαμερικάνικης χώρας. Άλλοι δεκαοκτώ φυλακισμένοι και επτά αστυνομικοί τραυματίστηκαν σε ανταλλαγές πυρών στη φυλακή Παλμασόλα, στην πόλη Σάντα Κρους δε λα Σιέρα, στη νοτιοανατολική Βολιβία. ΑΠΕ-ΜΠΕ


Επίθεση Μ.Ακσενέρ στον Ρ.Τ.Ερντογάν: «Έχεις άνοια - Λύνε sudoku αντί να παίζεις μπάσκετ»\nΕλλάδα 21-10-14\t Εμφανίσεις: 33\nΗ Γκρίζα Λύκαινα Μ.Ασκενέρ συνεχίζει τις επιθέσεις τον Ρ.Τ.Ερντογάν\nΝέα επίθεση στον Τούρκο πρόεδρο, Ρετζέπ Ταγίπ Ερντογάν, έκανε η Γκρίζα Λύκαινα, Μεράλ Ακσενέρ.\n«Κύριε Ερντογάν, προφανώς έχεις άνοια, προφανώς έχεις σύνδρομο εξάντλησης, όπως το κόμμα σου. Έχεις κουραστεί πια», είπε η αρχηγός του «Καλού Κόμματος», Ακσενέρ και πρόσθεσε:\n«Ο κ. Ερντογάν δυσκολεύεται πλέον να θυμηθεί. Συνιστώ στον κ. Ερντογάν να μην παραμελεί τη βιταμίνη Β και να λύνει sudoku αντί να παίζει μπάσκετ».\nΜάλιστα η αρχηγός του «Καλού Κόμματος», υποστήριξε, ότι «το πρόβλημα της μνήμης ενός προέδρου αποτελεί εθνικό ζήτημα».\nΥπενθυμίζεται ότι ο Τούρκος πρόεδρος δημοσίευσε ένα βίντεο, όπου παίζει μπάσκετ θέλοντας να δείξει πως είναι καλά.\nΑκσενέρ σε Ερντογάν: Γιατί ο φίλος σου ο Πούτιν μας πουλά τόσο ακριβά το φυσικό αέριο;\nΚατά την ομιλία της στην κοινοβουλευτική ομάδα του κόμματός της, η Μεράλ Ακσενέρ, αναφέρθηκε, σύμφωνα με το sigmalive, και στην κρίση της ενέργειας, με την οποία είναι αντιμέτωπη και η Τουρκία.\n«Την ώρα που ο κόσμος μιλάει για ενεργειακή κρίση προ των θυρών, τί κάνουν ο μεγάλος οικονομολόγος κι ο γκουρού της εξωτερικής πολιτικής, ο κ. Ερντογάν και οι φίλοι του;\nΡωτάω τον κ. Ερντογάν. Γιατί αγοράζουμε το φυσικό αέριο σε τόσο υπερβολική τιμή παρά τη αγαστή σχέση που έχεις με τον Πούτιν; Η Γερμανία και η Βουλγαρία αγοράζουν φυσικό αέριο 40% και 50% φθηνότερα από την Τουρκία.\nΕίναι αυτές οι χώρες πλουσιότερες από την Τουρκία ή οι σχέσεις τους με τη Ρωσία είναι καλύτερες; Από όσο βλέπω, ούτε αυτό είναι… Δεν έχουμε ακόμη ακούσει το «φίλε μου Πούτιν» να βγαίνει από το στόμα των ηγετών αυτών των χωρών. Στην πραγματικότητα, δεν τους είδαμε να δοκιμάζουν παγωτό μαζί.\nΕμείς είμαστε αυτοί που αγοράζουμε πυρηνική ενέργεια, τους S-400 και αγωγούς φυσικού αερίου. Είμαστε αυτοί που εξαρτηθήκαμε περισσότερο από τη Ρωσία για φυσικό αέριο.\nΓιατί μας κλέβουν μπροστά στα μάτια μας, γιατί τρώμε αυτό το παλούκι από φίλο; Αυτό γίνεται με το φυσικό αέριο, είναι μια αντανάκλαση της κρατικής κρίσης, στην οποία έχει βυθιστεί η Τουρκία από τον κ. Ερντογάν και τους φίλους του.\nΕνώ συζητάμε για τη μεταφορά φυσικού αερίου από την ανατολική Μεσόγειο, η κρατική BOTAŞ και η TPAO, που εξορύσσει φυσικό αέριο στη Μαύρη Θάλασσα βγαίνουν προς πώληση. Αυτά τα βήματα που κάνετε για τους δικούς σας αποτελούν ζήτημα εθνικής ασφάλειας για την Τουρκία», δήλωσε η Μεράλ Ακσενέρ, κατηγορώντας τον Τούρκο πρόεδρο «ότι έχει καταδικάσει το λαό στην πείνα και τη φτώχεια» ανέφερε η Ακσενέρ.\n«Ο πρωθυπουργός έρχεται»\nΑίσθηση προκάλεσε, σύμφωνα με την ίδια πηγή, η δήλωση της αρχηγού του Καλού Κόμματος ότι «ο πρωθυπουργός έρχεται», δίνοντας νέα ώθηση στη συζήτηση για αλλαγή του κυβερνητικού συστήματος στην Τουρκία –από προεδρικό σε κοινοβουλευτικό-, αν η αντιπολίτευση κερδίσει τις εκλογές.\n«Ερχόμαστε να ανατινάξουμε τις κάλπες και να αναδείξουμε ξανά τη δύναμη της βούλησης του έθνους μας», δήλωσε χαρακτηριστικά η Μεράλ Ακσενέρ.\n«Είμαστε εδώ για να θέσουμε ένα τέλος στην καλοπέραση τη δική σας και των συνεργατών σας. Τώρα ο καιρός της καλοπέρασής σας έχει φτάσει στο τέλος του. Ερχόμαστε να δείξουμε στον κόσμο τι σημαίνει πραγματική υπηρεσία. Κρατηθείτε καλά, κύριε Ερντογάν, ο πρωθυπουργός έρχεται!», ανέφερε.